text:
Bunga
Ku EMI MARYAMI
Lumpat. Lir séahna angin. Lumpat. Lir gulidagna cai. Teu miroséa nu keur umat-imut, seuri bungah dina tungtung korsi panjang hareupeun patamanan. Sorangan. Teu maliré nu keur ceurik kanyenyerian ngawut-ngawut buukna sorangan nu teu béda jeung ramat lancah satukangeun sarigsig kamarna sorangan. Reg. Gigireun kamar nu ceurik. Rekét. Lalaunan. Geumpeur. Nyampeurkeun nu melong kosong luhureun risbang. “HIV, Bunda…” ngadégdég ngacungkeun keretas nu titadi dikeukeuweukna. Kudupruk gigireun risbang. Nyuuh gigireun risbang. “Bunga…” geter sora satukangeunana. Sora nu kaluar tina biwir bapana nu ayeuna diuk dina korsi roda alatan kacilakaan sab harita keur diranggeum ku narkotika nu durjana. “Hampura, Anaking…” aya inghak karumasaan léwat saking mirig kedal ucapna. “Balikkeun kasucian Bunga! Balikkeun kasadaran bunda!” belewer keretas nu murag na lahunan bapana. Beretek. Jeblag. Lumpat. Lir séahna angin. Lumpat. Lir gulidagna cai. Ngaliwatan seuri jeung ceurik séwang-séwangna. Cekiiiitttt. Jedak. Wur.
“Bunga…” haréwos indungna neuteup kalangkang gupayna.
18 Juli 2014 08:09:54
Hiji Suhunan Dua Cinta
Ku Dadah Hidayat
"Gusti, kedah kumaha jisim abdi."
Saban janari, handapeun hiji suhunan, cimata murubut maturan namprakna dua dampal panangan. Poék haté nyarandé kana du'a. Alam ngusapan ku jemplingna. Nangtayungan kaweningan cinta awéwé nu dirungrum kabingung. Ésih.
Emh. Mun seug mamah sareng papah araya kénéh! Meureun moal nuturkeun Ceuceu. Moal kieu jadina.
Isuk-isuk, di méja makan, handapeun suhunan nu sarua.
"Majeng ka sapuluh taun, sepi."
"Sadayana lepat Ceuceu, A. Hapunten pisan."
"Mugi hiji waktos ceuceu ngartos."
Gebeg, reyyy! Hapa. Kecap nu ngaruntagkeun jiwa.
"Siiih!" ngetrokan panto kamar. "Saur Aa énggal! Bilih kasiangan!"
"Muhun, Ceu."
Bray panto. Hélok. Aya ku geulis adi téh!
Sidang. Tungtung kuliah nu diarep-arep ku saban mahasiswa. Lulus mulus cita-cita.
"Do'akeun nya, Ceu. Kahoyong mah cum laude."
Mobil disetater paneuteup ceuceu. Laju ngageuleuyeung tengtrem.
Peutingna. Nalika ceuceu ngundeur pucuk impian, panto kamar Ésih ngarekét. Belenyéh dua lambey imut birahi. Ngahiap duriat dina amparan rénghap seuneu.
18 Juli 2014 00:53:47
Panjang Duriat
Ku Deni Riaddy
Asa ngimpén numawi! Tiasa sasarengan deui sareng Kang Nanang. Imutna. Teuteupna. Nu tadina mung ukur aya dina implengan. Sawangan. Kiwari laksana. Sapuluh taun kalarung, Kang Nanang nembrakeun kanyaahna. Abdi disuhunkeun ka Bapa. Tunangan. Ti harita ogé Nining teu weléh ngagoda. Ahirna mah abdi nyerah. Kang Nanang beuki nebihan tina haté kuring. Kang Nanang ngarangkep sareng Nining. Ti harita, Kang Nanang diicalkeun tina émutan sareng haté abdi. Minggu kamari. Tepang deui sareng Kang Nanang nuju bukber. Uihna, Kang Nanang ngedalkeun, hoyong ngajangkep sareng abdi. Teu diengkékeun. Dongkap ka rorompok, langsung nyarios ka Bapa. Diwidian. Énjingna nikah! Abdi sadar. Résiko nikah sareng Kang Nanang mah moal tiasa ngapimilik sagemblengna. Panasiban abdi panginten. Dengdem? Gusti! Mugi sing ditebihkeun tina rasa éta. Abdi kersa janten nu anom sotéh, pédah sareng Nining mah, tos dalit ti aalit, jadi batur sakasur di kosan jaman kuliah. Terang adat. Tara aya nu disumput salindungkeun. Ongkoh panjang duriat wé…
17 Juli 2014 17:31:36
Labirin Bungur
Ku Tatin tansah prihatin
Kasono anjeun, jeung kuring. Kasono nu teu nyoara
Ninggalkeun tapak guligah
Ngaléngkah tina lalakon nu teu maké naskah.
Di akhir peuting di tungtung simpé, ngaran anjeun terus ka éjah. Ngan anjeun nu ulin na impénan. Teu apal kumaha cara mohokeunana. Teu ngahaja niténan anjeun. Teu kahaja deukeut jeung anjeun. Tina ungkara nu basajan jadi ngamalir carita kahirupan urang duaan. Resep ka anjeun téh, bruk-brak saayana. Taya nu disumputkeun. Geugeut ka anjeun téh, lucu ku oconna. Aya anjeun, layung kelirna kasumbaan. Rumpaka jadi éndah, ngamanglé kembang kacapiring. Nguwung-nguwung na langit haté. Gancang teuing datang mangsana. Urang jadi Pataréma rasa, teu sasari, lain kuduna.
"Ucu. Ucing sumput waé ih na lulurung qalbu, Aah." ceuk anjeun tina BBM.
"Hong ah...! Kapendak. Aah capé nya milarian hakékatna?"
"Wkwk kwk kwk." Kitu jawabana.
Ehm... Nu pasti. Urang keur leumpang dina labirin impénan nu lungkawing, pinuh ku kingkin jeung kasono. Labirin bungur nu moal aya tungtungna.
16 Juli 2014 22:16:05
Ai Titi
Ku Eni Setiani
Piisukaneun lebaran, pasosoré. Sora dulag patémbalan ti unggal masigit. Bi Onah hulang-huleng di tengah imahna. Selengseng, kaambeu pasakan ti dapur tatanggana. "Ai...! Hampura Ema. Lamun aya kénéh Bapa manéh, kabeuli kéréwédan-kéréwédan waé mah!" gumarendeng.
Kulutrak, panto imah aya nu muka. Gentak dirérét.
"Ma, cuang ngadamel kupat!" Ai Titi budakna Bi Onah ngajingjing cangkang kupat.
"Heug, cuang isikan heula béasna!" témbal Bi Onah.
"Ku abdi wé ngisikan mah, Ema ka masjid, nitip kanggé zakat Fitrah!" ceuk Ai Titi.
"Ti mana duitna? Béas gé ngan aya saléter!" ceuk Bi Onah. "Sakedap nya, Ma!" Ai Titi ngaléos ka kamarna. Teu lila geus nyampeurkeun deui. "Tah, Ma...!" Ai Titi ngénéngkeun céngcéléngan hahayaman. Pro...! Dipeupeuskeun. Duit pabalatak dina samak. "Cuang beulikeun baju Ai wé, nya? Améh isukan ginding!" ceuk Bi Onah bari ngumpulkeun duit. "Ih, ari Ema. Wajib mana, mésér acuk lebaran atanapi mayar zakat Fitrah?" témbal Ai Titi, sorot panonna katumbirian.
16 Juli 2014 19:54:12
Handapeun Hujan
Ku EMI MARYAMI
Gebeg. Leungeunna nu keur anteng nulis aya nu metot. Sakelasna nu récét nungguan root hujan ayeuna jiga gaang katincak. “Naon?” Marni nyureng. Holis pageuh teu ngalésotkeun ranggeumanana, paadu teuteup sakedapan méméh Marni dibetot kaluar ti kelas ka tengah lapang ka handapeun hujan teu maliré Marni nu peperejelan hayang leupas. “Ih, ari Holis ku naon? Jiga nu kasurupan!” Marni gogorowokan ngéléhkeun séor angin jeung hujan tapi teu walakaya jang ngaleupaskeun dirina. Ranggeuman Holis jadi kana dua leungeunna. “Marni!” pokna patarik-tarik jeung hujan. Marni kerung. Uleng. “Percaya teu? Holis bisa ngeureunkeun ieu hujan?” neuteup langsung ka jero mata Marni nu wening. Lalaunan, ranggeumanana leupas. Ranggah ka langit, “Hujaaannn! Heup! Eureun!”. Marni nu jibrug ngabigeu teu kiceup-kiceup neuteup Holis. “Hujaaannn! Pliiisss! Eureun heula ayeuna sangkan Marni percaya yén Holis bogoh ka Marni!” gorowokna tarik naker. Babaturan hareupeun kelasna surak. Marni nu ngajenghok gogodeg tuluy napelkeun curukna semu médéng kana taarna sorangan méméh lumpat.
16 Juli 2014 08:06:01
Hiji Beurang Di Mumunggang
Ku ....
SOR, duwegan kalapa héjo. Gula kawung meunang ngurud ‘na kararas. Regot diinum. Caina karasa meueut. Kawas imut anjeun. Nyaksrak kana saban ringkel urat. Nyieuhkeun sésa halabhab. Sabada saparat beurang ngawelah lemah. “Kadé ulah capé teuing, apan hanca pajengeun sakitu upluk-aplakna.” Sora anjeun, lirih. Tungtung karémbong ngusap késang dina tarang kuring. Seungit pucuk entéh. Sakilat ramo anjeun diranggeum. Diantelkeun kana pipi. “Keusrak, nya, Kang? Tos séép ku sasanggaleun.” Héhérang soca seuseukeut panah. Niruk mamaras. Kuring gideug bari imut. Keur Akang mah salempay sutra, Geulis. Ramo gawé, ramo rancagé, ramo nu angger mépéndé.
Di landeuh, walungan patingarileu. Caina palid ka hilir. Tuturubun lebah curug, antaré ‘na lebah leuwi. Tapi tara kadéngé rumahuh sanajan kudu ngaluncatan batu, nyorang sédong. Kawas anjeun. Tara ngangluh sanajan nyorang tanjakan. Tara humandeuar mangsa nyosoh heucak. Bangbaluh teu weléh dibungkus imut. Padahal Akang hoyong nguping renghik anjeun. “Ngangluh moal mecatkeun huut tina gabahna, Kang.” Reup peureum. Dunya mabra.** (14-07-2014)
15 Juli 2014 23:47:06
Serimpi
Ku Nena Cunara
Gebrug. Tipaparétot kaluar. Buuk cepakna awut-awutan. Baju ngaléléké. Nyoléndang kantong, ngagigiwing sapatu téplék sabeulah. Can kaburu dipaké. Garudas-garidus.
“Dasar lebokeun tétélo. Teu nyaho wayah. Bangké! Babi!” Kutuk gendeng.
Matapoé muncereng, teu ngiceup naranjangan awakna. Ngungkug muru setopan beus. Clak, naék jalur limalas.
“Alun-alun, kiri!” Tuturubun ngajugjug pangreureuhan maneuh. Tempat nengtremkeun atina, mun pareng rungsing ngabarungsinang. Ndalem Musikanan. Gék, handapeun iuh-iuh caringin.
“Raimu kusut buanget. Gégéran menéh, karo bapa sambungmu, po?” Haré-haré. Kusiwel. Pelenyun.
“Ora éntuk ngroko nengkéné, Pi! Ngajéni sing poso.”
“Saiki, ora ono ngajén-ngajénan. Ononé, jegal-jegalan. Karo, sikut-sikutan!”
“Bocah uédan. Dikandhani, ngéyél!” Mbah Giyem, ngagebés, ngosom. Sisigna nyuhid.
Gending Sabrangan, laju gending Ladrang, ngungkung, ngawirahma. Koréjat! Tina sarigsig beusi, paneuteupna museur. Cipta, karsa, raga, rasa, milu ngacacang. Ngaréngkénék. Nyerimpi! Titik pancer madhab papat, disaba ku bentik leungeun katut keleter ramo-ramona. “Serimpi Babul Layar”, ngajaul ka alakpaul. Na tungtung impi. Aya kakangen mokaha ngagalura. Nganti balébat. Susuganan ngolébat. Liwat!
15 Juli 2014 14:31:33
Do'a Jeung Kasono
Ku Yana Suryana
"Ema, Ujang mios, Ujang seja ngadu nasib di nagri deungeun. Hampura Ujang, Ema." Bareng jeung cipanon, tarang si Ujang nu lir téja mentrangan nyuuh kana lahunan indungna.
"Bral Sujang, Ema nu sakuduna ménta dihampura. Hidep kudu nandangan panghina batur, alatan hirup urang nu batan sakieu. Ngan ukur do'a bekel ti Ema. Tong hariwang Sujang, sanajan kaayaan awak sabeulah, umur geus cueut ka hareup, Ema masih bisa nyambung poé." Indungna bari ngusapan sirah si Ujang.
"Ema, lamun seug Lebaran ayeuna Ujang teu mulang, lain harti teu bakti ka anu jadi indung, tapi Ujang teu sudi ngambeu bau sungut jalma nu teu weléh ngajejeléh. Ema, lamun seug Ujang ngumbara salawasna, dina éta miliaran kilométer, aya Ujang keur galungan, bégalan pati jeung kahirupan. Ema ogé tong hariwang, Ujang bakal meunang, sabab pakarang Ujang do'a jeung kasono Ema".
14 Juli 2014 12:03:26
Antara Solo-Tasikmalaya
Ku Erwin Wahyudi
Ditakdirkeun tepung deui 'na ieu karéta. Batin teu eureun sukuran ka Pangéran, sabot nyérangkeun pamandangan di luareun jandéla. Ngan, sakapeung panon jeung ceuli téh asa keur dirérab. Panas kabina-bina, nempo manéhna uplek jeung nu di gigireunana. Uyuhan daék ngarangkep jeung aki-aki, ih! Euweuh pupurieunana. Kasép kénéh aing!
Kuliah Subuh ka masjid agung, caritana mah. Sangkan euweuh nu curigaeun, kopéah dipakékeun kana sirahna. Duh, bagjana. Leumpang pagégéyé 'na jero hiji sarung. Galécok, bari meusmeus mongpokan ceuli séwang-séwang, bati katingker ku dor-darna mercon. Jalan HZ Mustofa nu jadi saksi. Éndahna cinta jaman sakola.
Lamunan kagareuwahkeun, basa éta aki-aki perlénté turun di setatsion Gombong. "Ngalamun, nya?" cenah, ditéma ku nyodaqohkeun imutna nu ngirut. Atoh. Reuwas. Hémeng. Pagalo jadi hiji. "Saha nu nembé?" cekéng, bari jajantung mah anteng tatalu. Teu ngajawab, kalah ngangkat taktakna dibarung ngadilak. Gunung és bitu. Uplek. Nyambung-nýambungkeun lalakon lawas. Kembang sataman laligar deui, tutas ngadéngé iber pikabungaheun. Anyar pipirakan, cenah.
13 Juli 2014 21:25:07


c: text/html

text:
Filter (pamrosésan sinyal)
Filter nyaéta hiji sistem nu réspon frékuénsina, , mibanda harga-harga nu penting ngan dina pita-pita frékuénsi tinangtu. Filter biasana digolongkeun jadi low pass (ngaliwatkeun frékuénsi handap), high pass (ngaliwatkeun frékuénsi luhur), bandpass (ngaliwatkeun pita frékuénsi tinangtu), atawa bandstop (nolak pita frékuénsi tinangtu).
Tempo ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993

robotstxt: allowed

filter: keep


text:
Home » Unlabelled » KERETEG HATE CEPOT VS EYANG SUBUR
KERETEG HATE CEPOT VS EYANG SUBUR
Pamaen :
ü Tatang suryana (pak ustad)
ü Moch rizki (eyang subur)
ü Julaeha (neng rindi)
ü Nova (babaturan cepot)
ü Diana (preman I)
ü Saefulloh (bapa neng rindi)
ü Ilham (preman II)
ü Ade pian (cepot)
ü Junaedi (dalang)
Alkisah di salasahiji kampung, aya hiji wanoja anu geulisna ka wnti-wanti. Wanoja eta nyaeta kembang desa,loba anu resepen ka eta wanoja salasa hijina si cepot,tapi perjuangan cinta si cepot teu sa mulus nu di kira sabab aya nu resepen ka eta wanoja salian ti si cepot.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT : Aduh si eneng , ka banyang wae na hate kuring.
kumaha nya carana beh si eneng bogoh ka abi ? (bari ngalamun sorangan)
NOVA :DARRRRR.......!!!!
CEPOT : Aduh ari silaing eweh gawe pisan,urang keur ngeunah-ngeunah ngalamunken si neng rindi.
Ehh cucunguk datang !!!
NOVA :Ngeunah wae urang di sebut cunguknguk.emang maneh bogoh pisan ka si eta ?
CEPOT : Heuh uyy..!!!
Men ceuk budak ayeuna mah “GALAU TINGKAT DEWA”.
NOVA : HEUH BENER !!!
DEWA MONYET !!!
CEPOT : GEUS LAH ayeuna mah urang menta solusi ka pak ustad beh kuring teu gallau wae..HAYUU AHH !!!
NOVA : HAYUU !!!!
Indit we si cepot jeung babaturanna ka masjid,mangihan pak ustad bari menta solusi.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT+NOVA : asalamualaikum wr wb
PAK USTAD : wa’alaikum salam wr wb
Aya peyogi naon yeuh kadieu ?
NOVA :Yeuh babaturan urang si cepot keur galau,dek menta solusi ka pak ustad.kumaha carana abeh si cepot teu galau wae ?
PAK USTAD : OH OH OH ! GALAUUUU
BENER-BENER !!
CEPOT : BENER-BENER naon pak ustad ?
PAK USTAD : BENER-BENER teu kabeungeutan maneh galau mah !
CEPOT : AH pak ustad bisa wae.
Teras kumaha yeuh solusi na pak ustad ?
PAK USTAD : ari ceuk saya mah kieu,maneh datangan eta kolotna lamar sakalian eta wanoja anu di pikaresep ku maneh.
NOVA : Bener oga siah saran pak ustad.
Kumaha atuh ceuk maneh pot ?
CEPOT : Heuh beneer oge, hayu atuh orang langsung OTW ka imah na.
Hatur nuhun saranna pak ustad !
CEPOT+NOVA : asalamualaikum wr wb
PAK USTAD : Wa’alaikum salam wr wb
Terus datang si cepot jeung babaturanna ka imah si neng rindi.niat na mah dek ngalamar si neng rindi.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT+NOVA : asalamualaikum wr wb
BAPAK : walaikum salam wr wb.
Sok mangga ka lalebet jang .
CEPOT : kieu pak , tujuan abdi kadieu bade ngalamar neng rindi,ari neng rindi na aya?
BAPAK : aya di kamar,nya biasa we unggal poe ge pesbukan.unggal poe ge tara leupas tina hape.
Keula antosan,ku bapa di geroan heula neng rindi na.
RINDI ! RINDI ! kadieu neng !
NENG RINDI : Kulan, aya naon pak ?
BAPAK : Eta aya pamuda anu bade ngalamar neng .
NENG RINDI : Saha pak ?
BAPAK : Eta si cepot !
NENG RINDI : OH kang cepot ...akang cius bade ngalamar abdi ?
CEPOT : CIUS neng!!!
Celibu ciius kanggo neng rindi !
NENG RINDI : Ari neng mah terserah bapa we kang !
CEPOT : OH nya atuh.
Kumaha pak ?
BAPAK : Nya sok we pot, bapa mah asal maneh tong nga nyeri hatekeun anak bapa.
CEPOT :CIHUYYY AHHH !!!
Jadi resmi atuh .ayena mah urang dek muka pesbuk heula,dek nga ganti status tina LAJANG jadi TUNANGAN.
HAYU urang ka warnet nova!
abdi permios heula pak,neng !
NOVA+CEPOT : Asalamualaikum wr wb
Di tempat lain,aya anu teu resepeun kana hubungan si cepot jeung si neng rindi,nyaeta eyang subur. Maneh na nga rencanakeun dek nyulik si neng rindi.abeh teu jadian jeung si cepot !
KUMAHA CARITA SALAJENG NA.
URANG SAMI-SAMI TINGGAL DI TKP !!!
EYANG SUBUR :Urang teu tarima si neng rindi jadian jeung si cepot.
Pokok na urang kudu jadi salaki si neng rindi !
DIANA : Urang culik we si neng rindi na.
ILHAM : heueuh terus kawin ku eyang,teus jadikeun pamajikan ka- 10.
EYANG SUBUR : Bener oge,hayu engke peuting urang culik si neng rindi.
Teras ka wengina eyang subur jeung anak buah na keukeuteuyeupan ka imah neng rindi, niat na dek nyulik si neng rindi.sa enggeus di culik, si neng rindi di sekap di imah si eyang subur.
Si cepot jeung bapa na si neng ribut neneangan si neng rindi. Nepi ka aya kabar anu ngabejaan yen si neng rindi teh di sekap ku eyang subur. Teras si cepot salarea datang ka imah eyang subur.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT : SUBUR ! SUBUR ! SUBUR!
kadieu siah !
EYANG SUBUR : Aya naon maneh ka dieu ?
CEPOT : TONG api-api teu nyaho.
DEMI TUHAN !
Mana kabogoh aing ?
EYANG SUBUR :Oh maneh geus apal.
Urang moal sagawayah mikeun yeu si neng ka maneh.
BARUDAK, SERANG !!!
(anak buah eyang subur gelut jeung si cepot, meunang si cepot)
CEPOT : Ayeuana giliran maneh subur nu ku aing di GIBAS !
(si cepot gelut jeung si eyang subur, meunang eyang subur)
(datang pak ustad terus nga jiwir ceuli si eyang subur)
PAK USTAD : HAYU siah ABG tua ! gera di ajar ngaji .
EYANG SUBUR : nya muhun pak ustad.AMPUUUNN !!!
PAK USTAD : Hampura ka sadayana,ku kalakuan si subur.
Si iyeu memang aki-aki tujuh mulud,ngaji ge can bisa, ari ka awewe jago.
Hampura sakali deui. Asalamualaikum!!!
SADAYANA :Wa’alaikum salam wr wb. !!!
Akhirna si cepot bisa neruskeun hubungan na jeung si neng rindi terus nepi ka maraneh na nikah,boga anak jeung maraneh na hirup bahagia salamina.
!!!TAMAT !!!


text: 1Kumaha sikep urang? Arek jongjon migawe dosa malar sih kurnia Allah beuki rosa? 2Salah kitu mah! Urang anu geus paeh pikeun dosa, mustahil bisa keneh hirup dina dosa! 3Sageuy geus paroho, yen urang sakabeh geus dibaptiskeun ka salira Al Masih; ku kituna, urang teh, dina hakekatna mah geus milu maot babarengan jeung Anjeunna. 4Ku lantaran geus dibaptis, urang teh geus milu paeh sarta dimakamkeun bareng jeung Anjeunna; malar bisa asup ka alam hirup anu anyar, sakumaha Al Masih oge ku kawasa Rama geus dihirupkeun deui ti nu maraot. 5Sabab lamun urang geus satunggal jeung Anjeunna dina pupus-Na, tangtu oge baris satunggal dina gugah-Na. 6Tegesna, kamanusaan urang anu heubeul teh, geus disalib bareng jeung Anjeunna, supaya diuculkeun tina panyerek dosa; 7sabab ari urang geus maot mah, moal teurak ku dosa. 8Ku sabab eta, lamun urang geus tunggal maot jeung Al Masih, tangtu oge bakal tunggal hirup deui jeung Anjeunna. 9Sabab sanggeus Al Masih gugah ti nu maraot, Anjeunna henteu nyorang deui pupus lantaran geus teu bisa kapurba deui ku kakawasaan maot. 10Sakali Anjeunna pupus, geus cukup keur ngamusnakeun dosa salalawasna; ari hirup-Na nu anyar mah ngan kanggo Allah. 11Jadi, kudu kieu mandangna: Urang geus maot pikeun dosa. Ku lantaran satunggal jeung Isa Al Masih, urang geus dipaparin hirup nu anyar sanggakeuneun ka Allah. 12Ku sabab eta, badan urang anu sipatna teu langgeng teh, ulah nepi ka sina kapurba deui ku dosa katut panggodana. 13Anggahota-anggahota badan urang oge, ulah dibikeun jadi pakakasna dosa. Malah sanggakeun diri urang, — anu tadina geus aya di alam maot — ka Allah; sabab ayeuna mah, geus aya deui di alam hirup. Sakujur awak urang oge pasrahkeun ka Anjeunna, jadikeun pakarang kayaktian Pangeran. 14Sabab dosa teh, kiwari mah, geus lain dunungan urang deui. Lantaran urang geus henteu diparentah ku Toret, tapi aya dina panangtayungan sih kurnia Allah. 15Naha pedah urang teh geus diereh ku sih kurnia, lain ku hukum Toret deui, arek terus migawe kadorakaan? Sing eling! 16Sageuy teu terang, yen samangsa-mangsa urang masrahkeun diri kana hiji kawasa bari ulun kumawula ka dinya, saenyana urang teh geus ngabdikeun diri: Boh kana kawasa dosa anu ngabalukarkeun maot; boh kana kawasa Allah anu nungtun kana kasaestuan. 17Puji jeung sukur ka lenggah Allah! Memang, bareto mah urang teh badegana dosa; tapi kiwari mah, buleud nurut kana piwuruk anu enggeus katarima, 18geus dibebaskeun tina dosa, sarta jadi kawulaning kasaestuan. ( 19Simkuring ngomong kieu teh make alam pikiran sapopoe bae, supaya gampang kaharti). Tadina, anggahota-anggahota badan aranjeun teh sina kumawula kana rereged jeung hirup rucah, nu matak jadi nambahan doraka. Ayeuna mah, sakujur badan teh kudu dipake ngabdi kana hal anu pibenereun, supaya jadi suci. 20Sabab waktu aranjeun dijajah ku dosa, aranjeun teh lesot tina bebeneran. 21Naon hasilna nu geus kapetik? Estu matak muringhak nginget-ngingetna oge; sabab nu kapetik teh, taya lian, iwal ti maot! 22Tapi ayeuna, sanggeusna ngabakti ka Allah aranjeun bebas tina dosa sarta metik hal anu suci, hiji jalan anu brasna kana hirup anu langgeng. 23Sabab upahna dosa teh, Maot; sabalikna, berkahna sih kurnia mah, hirup langgeng jeung Isa Al Masih, Gusti Jungjunan urang.


text:
Warta Sunda • Umum • Saptu, 18 Agustus 2012 00:26
(SundaNews, Cianjur) Déwan Kesenian Cianjur (DKC) ngayakeun kagiatan rampak buka puasa di Sékrétariat DKC, Jl. Suroso 46, Cianjur, Salasa (14/8/2012). Ieu kagiatan téh mangrupa agénda taunan saban bulan Ramadhan. Tujuanna tangtu baé pikeun ngaraketkeun tali silaturahmi papada komite seni nu aya di DKC.
Ieu kagiatan, diluuhan ku Komite Seni Tari, Kawaritan, Pencasilat, Cianjuran, Seni Musik, Seni Rupa, Film jeung Multimedia, Sastra, Padalangan, Teater, jeung Komite Pertunjukan Rakyat.
Dina ieu kasempetan, Andri Kartanegara, Ketua Umum DKC nepikeun informasi program gawé anu baris dilakonan. "DKC ditunjuk Disparbud Provinsi Jabar pikeun ngokolakeun Festival Film Remaja, bulan Oktober nu bakal datang. Ieu téh janten prestasi jeung kareueus kanggo Cianjur. Ku kituna, dipiharep pangrojong ti sakumna pihak, hususna komite-komite seni,sangkan ieu program tiasa sukses." Kitu pokna Andri.
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09
Rebo, 28 Méi 2014 00:56


text:
upami di bumi mah, abdi teh katelahna eti,
nanging nami lengkep mah aya kapanjangannana,
eti kush....................
eta oge alesannana naha nami blog teh dinamian etikush.
abdi teh dibabarkeun di bogor, asli bogor, da ema, bapa, aki, nini ge urang bogor....
eh, aya ketang, aki ti bapa nu linggih di bandung,
kapungkur ge ema kantos pesen,
usahakeun nikah teh ka urang sunda deui,
alhamdulillah diparengkeun ku ALLAH SWT,
nikah sareng urang sunda.
si AA ge urang sunda asli,
sabab aki nini na ge da ti tangkolo, rancah, ciamis.
sanajan abdi saratus persen urang sunda,
pun lanceuk ge urang sunda,
nanging basa sunda teh meuni asa karagok.
ku kitu na karya abdi nu nganggo basa sunda teh sakedik pisan,
sabab basa sunda abdi teh nya kitu...
teu ka kidul teu ka kaler....
tuda di bogor mah basa na "lu-gue"
komo abdi mah bogor na ge caket ka jakarta,
jadi weh, asa sesah pisan nyerat dina basa sunda,
entong deui nyerat, nyarios ge asa baringung.
sakapeung mah sok alim ngadamel tulisan nganggo basa sunda deui,
komo upami abdi ningal aya sisindiran kenging abdi,
naha dipajang-pajang teu nganggo "ku etikush".
upami leres gaduh niat miara sastra sunda,
naha geuning kitu....
meuni teu dicantumkeun pangarang na.
(upami leres teu teurang nu ngarang na, naha teu ditambihan "ku noname")
pun nini teh sering ngaharewoskeun ka abdi,
yen urang sunda mah emang sering teu dianggap ku urang bangsa sejen....
tapi geuning urang nu ngaku sunda ge,
aya wae nu teu nganggap ka sasama urang sunda,
mugi janten emutan dina waktos copas sisindiran atanapi copas tulisan abdi nu sejen na,
hatur nuhun,
mugi ALLAH SWT marengkeun urang sadaya tiasa teras ngamumule sastra sareng budaya sunda...
Aamiiin...
:)
sisindiran budaya sunda (pang sering na di copas)


text:
Manisan
Manisan nya éta bungbuahan anu diawetkeun ku gula. [1] Kadar gula anu luhung dina manisan, sajaba pikeun méré rasa amis, ogé pikeun nyingkahan tumuwuhna mikroorganisme (suweng, kapang).[1] Dina prosés nyieun manisan ogé maké cai uyah jeung cai kapur pikeun mertahankeun tekstur sarta ngaleungitkeun rasa ateul dina bungbuahan.[1]
Aya dua rupa olahan manisan, nya éta manisan baseuh sarta manisan garing.[2] Manisan baseuh nya éta manisan hasil nuuskeun tina larutan gula, sedengkeun manisan garing nya éta manisan baseuh anu dipurulukan gula tuluy dipoé nepi ka garing.[2] Bungbuahan anu biasa dipaké pikeun nyieun manisan baseuh nya éta jenis bungbuahan anu teuas, kawas pala, buah, kadongdong, cangkaléng, jeung réa-réa deui.[2] Sedengkeun bungbuahan anu biasa dipaké pikeun nyieun manisan garing nya éta jenis bungbuahan anu beyé kawas gedang, sirsak, jeung réa-réa deui.[2] Manisan garing leuwih awét batan manisan baseuh, sabab kandungan caina leuwih saeutik tur kandungan gulana leuwih loba.[2]
Manisan rasana seger tur bisa nyingkahan haus nalika hawa panas, sarta cocog didahar iraha waé.[3] Bahan dasar manisan nya éta bungbuahan, bisa buah kadongdong, buah, cereme, sarta gedang.[3] Bisa ogé dijieun sajaba ti bungbuahan nya éta jahé jeung daun gedang.[3] Manisan mangrupa salah sahiji padika dina ngawetkeun produk bungbuahan anu mimiti kapanggih, ngagunakeun gula, ku cara ngeueum sarta ngagodogkeun bungbuahan dina madu. [3]
Referensi[édit | sunting sumber]
- ↑ a b c Manisan Buah-buahan (id) (Diakses ping 20 Oktober 2011)
- ↑ a b c d e Manisan Buah (id) (Diakses ping 20 Oktober)
- ↑ a b c d Artikel Manisan (id) (Diakses ping 20 Oktober 2011)


text:
Kamis, 21 Februari 2013
contoh AUTOBIOGRAFI bahasa Sunda
AUTOBIOGRAFI
Wasta Marwah Sofa, tempat pinggumelar Karawang 6 september
1996 , anak ka dua ti dua sadulur, ti kaluarga bapa _____ sareng ibu ____
Pernana di jalan ____ , desa ____ , dusun ___ , RT __/__
Pangalaman nyuprih elmu, di pendidikan formal di mimitian ti tahun 2001 abdi lebeut ka TK AL-BARKAH , terus abdi ngalanjutken ka SDN WARUNG BAMBU I tahun 2002 nepi ka tahun 2008 , abdi lebet ka SMPN 6 KARAWANG BARAT tahun 2008 nepi ka tahun 2011, abdi lebet ka SMA tahun 2011 nepi ka ayeuna abdi masih di ajar di SMAN 2 KARAWANG tepat na di kelas XI IPA 9
Pangalaman abdi salami di SD pernah ngiring kagiatan organisasi pramuka, di SMP abdi pernah ngiringan exskul KIR (Karya Ilmiah Remaja) , di SMA pernah ngiringan organisasi Pramuka tapi teu terlalu aktif, jeung deui teu di izinan ku kolot , jadi ayeuna mah tos kaluar ti organisasi pramuka teh.
4 komentar:


text:
Snow Patrol
Snow Patrol nya éta grup musik rock alternatip asal Skotlandia anu ayeuna ngabasis di Bangor, Irlandia Kalér[1][2]. Snow Patrol dibentuk ku Mark McClelland jeung Michael Morrison[1]. Personil Snow Patrol diantarana: Gary Lightbody (vokal, piano, gitar), Jonny Quinn (drum, perkusi), Nathan Connolly (gitar, backing vocal), Paul Wilson (bass, backing vocal) jeung Tom Simpson (keyboard)[1]. Anggota asli Snow Patrol nu masih aya nepi ka ayeuna ti mimiti ieu grup dibentuk nya éta Lightbody jeung Quinn wungkul[2]. Dina awal karirna, Snow Patrol ngarilis 3 album EP (Extended Play) jeung album studio SONGS FOR POLARBEAR (1998) jeung WHEN IT'S ALL OVER WE STILL HAVE TO CLEAR UP (2001), tapi album-album ieu kurang suksés di Pasar musik[1]. Baheula Snow Patrol sok disebut Polar Bear lantaran album Songs for Polarbear anu dirilisna[1].
Diskografi[édit | sunting sumber]
Taun 1998, Snow Patrol ngarilis album SONGS OF THE POLARBEARS, anu diteruskeun ku abum WHEN IT'S ALL OVER WE STILL HAVE TO CLEAR UP (2001)[2]. Taun 2003, Snow Patrol ngarilis album FINAL STRAW[2]. Album EYES OPEN dirilis taun 2006, diterusken ku album A HUNDRED MILLION SUNS taun 2008[2]. Album FALLEN EMPIRE anu dirilis taun 2011 ieu[2].


text:
An Nasr
Surat An Nasr (سورة النصر) nyaéta surat ka-110 dina Al Qur'an. Surat ieu diwangun ku 3 ayat sarta kaasup surat madaniyah. An Nasr hartina pitulung, ngaran surat ieu patula-patali jeung jejer surat ieu nyaéta jangji yén pitulung Alloh baris datang sarta Islam baris meunangkeun kameunang.
Daptar eusi
Eusi jeung Tarjamah[édit | sunting sumber]
Hubungan surat An Nasr jeung surat Al Lahab[édit | sunting sumber]
Surat An Nasr ngajelaskeun ngeunaan kameunang anu katampa Nabi Muhammad s.a.w. sarta para pamilonna, sedengkeun surat Al Lahab ngajelaskeun ngeunaan kabinasaan sarta siksaan anu baris ditarima ku Abu Lahab sarta pamajikanana minangka jalma-jalma anu ngarempak Nabi.
Tumbu kaluar[édit | sunting sumber]
- Surah An-nashr Surah An-nashr di e-mushaf.com
Rujukan[édit | sunting sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971


text:
Motor
Daptar eusi
Wangenan Sapéda Motor[édit | sunting sumber]
Sapéda Motor numutkeun kamus nya éta kandaraan anu bentukna jiga sapédah tapi leuwih gedé jeung ngagunakeun béngsin minangka bahan bakarna.[1]
Jenis-jenis Motor[édit | sunting sumber]
Jenis motor dumasar kana golonganna diantarana ; (a) Sapéda motor low rider sapeda nu asalna ti Amerika Serikat anu dipaké pikeun an saukur pikaresepeun, umumna dipakéna naloika peré atawa weekend, sarta teu dipaké jauh ngan saukur ngurilingan kota.[2] Pikeun tampilanna maké aksesoris nu baheula jeung arék ka vintage tapi leuwih ramé.[2] (b) Goped nya éta kandaaraan alternatif beroda dua anu pernah ramé di Jakarta anu fungsina ngan saukur reresepan jeung jalan-jalan.[2] Tapi kaayeunakeun Goped dipaké minangka kandaraan sapopoé sabab praktis, gampang dipakéna,irit, jrrd.[2] (c)Free style nya éta kandaraan anu dipake pikeun gaya jeung mikabutuh kaparigelan anu leuwih pikeun freestyle.[2] (d) Skutik nya éta Salah satu spesies motor nu teu maké gigi pikeun ngoper sangkan leuwih gancang. Ayeuna keur ramé sabab gampang dipaké, loba onderdilna, jeung miboga merk anu gedé. [2] (e) Vespa Kandaraan anu ngalegenda sabab ti jaman ka jaman teu robah tapi di modif deui sangkan leuwih ngirut, sarta wangunna anu unik. [2] (f) Trail nya éta motor anu dipaké pikeun di tempat anu ékstrim jeung biasana dipaké offroad sarta katingalina ogé gaya. [2] (g) Harley Davidson nya éta motor anu dipaké ku jalama nu beunghar da hargana ogé bisa nepi ka ratusan juta. [2]


text:
Contoh Naskah Pidato | Biantara Basa Sunda Tema Internet
Assalamualaikum.wr.wb
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Hadirin sadayana, Sa teu acana simkuring bade ngucapkeun nuhun ka bapa/ ibu guru anu parantos masihan waktos ka simkuring kangge medarkeun hiji biantara anu judulna “Pangaruh Internet Ka Rumaja”
Hadirin Sadayana, Sateu acan simkuring mitembeyan biantara, simkuring hoyong medarkeun watesan masalah anu bade dibacakeun, nyaeta diantara ; pangaruh internet tina segi positif sareng tina segi negative.
Internet, kecap anu teu asing di jaman ayeuna. Internet tiasa diakses dimana wae, cukup modal hp anu ngabogaan koneksi internet atawa cukup ku ngamodal duit sabaraha rebu perak, ayeuna mah ampir di unggal juru jalan, rek di kota atanapi di desa, ayeuna mah geus loba warung anu ngajual jasa internet atawa anu mana sok disebut “warnet”.
Seueur elmu anu aya di internet nu bisa ku urang dicokot. Sagala informasi naon wae anu aya di internet, informasi eta bisa dicandak kalayan gampang sagampang urang ngabalikeun talapak panangan sareng ngicepkeun soca. Terus naon hubunganna jeung siswa ? tangtu pohara seueurna hubungannana internet di jaman kiwari jeung siswa, sabab siswa heunteu luput tina anu namina informasi sareng elmu. Internet teh nyaeta media anu pang efektifna sarta gampang diakses dimana wae jeung kusaha wae. Sanajan teu bisa dipungkir yen ayeuna kabebasan ieu teh bisa oge disalah gunakeun jeung salah dina narepkeunana. seueur pisan fasilitas internet minangka sarana kriminalitas atanapi asusila.
Rea pisan hal-hal negatif tina internet, salah sahiji contona nyaeta :
Pikeun anu kakara mikawanoh kana internet nyaeta bisa ngabuka situs – situs, gambar – gambar, atawa video – video anu teu sawajarna
Kacanduan gim online nepikeun ka poho kana sagala
Bisa katipu tina iklan – iklan di internet
Tapi aya oge segi positifna :
Siswa bisa neangan informasi anu luwes mun dibanding ngan saukur diuk cicing ngaregepkeun guru nerangkeun
Bisa nambah rerencangan dina jejaring social, jsb
Rumaja nyaeta makhluk anu rentan kanu parobahan di sakurilingna. Rumaja biasana sok nurutkeun anu dominan anu aya disakurilingna. Mangka ti eta alusna lamun urang bisa bijak ngagunakaeun internet keur kamajuan diri sarta pribadi urang sorangan.
Sakitu wae biantara ti simkuring, hatur nuhun atos merhatikeun, akhirul kecap.
Wassalamualaikum wr.wb
Pidato Bahasa Sunda yang lainnya:Pidato Bahasa Sunda Tema Kabersihan
Pidato Bahasa Sunda Tema Kabudayaan


text:
Ati
Ati (atawa, kawentarna mah liver) téh salahsahiji organ vertebrata, kaasup manusa, nu pancénna penting pisan dina métabolisme, detoksifikasi ubar, neundeun glikogén, sarta sintésis protéin plasma. Ati ogé ngahasilkeun bili, nu penting pikeun nyerna dahareun. Istilah médis nu patali jeung ati biasana diawalan ku hepato- atawa hepatic, tina hepar (basa Yunani).
Daptar eusi
Anatomi[édit | sunting sumber]
Ati manusa normalna mah kira 1 - 2,5 kilo, lemes, kelirna kayas semu coklat, mangrupakeun organ internal pangbadagna (nu pangbadagna mah kulit) nu perenahna pas handapeun diafragma, luhureun abdomén luhur lebah katuhu, katuhueun burih, sakaligus mangrupa bantalan pikeun hampru.
Saluran getih nu asup kana ati aya dua: arteri hépatik jeung véna portal. Arteri hépatik normalna datang ti celiac artery. Véna portal ngalirkeun getih véna tina limpa, pankréas, jeung peujit leutik, sahingga ati bisa ngolah zat-zat gizi sarta produk cerna lianna. Ti véna hépatik, getih ngalir langsung ka véna cava inferior.
Ségmén-ségmén nu patali jeung daun anatomis ati nyaéta:
Fisiologi[édit | sunting sumber]
Rupa-rupa fungsi ati dijalankeun ku sél ati nu katelah hépatosit.
- Ati ngahasilkeun sarta ngaékskrésikeun bili nu dipikabutuh pikeun nyerna dahareun. Bilina sawaréh langsung asup kana duodenum, sedengkeun sawaréhna deui disimpen dina hampru.
- Ati boga sababaraha pancén dina métabolisme karbohidrat:
- Glukonéogenesis (dibentukna glukosa tina asam amino, laktat atawa gliserol)
- Glikogénolisis (dibentukna glukosa tina glikogén)
- Glikogenesis (dibentukna glikogén tina glukosa)
- Ngarecah insulin sarta hormon lianna
- Ati ogé boga pancén dina métabolisme lipid:
- sintésis koléstérol
- produksi trigliserida (gajih).
- Ati ngahasilkeun faktor koagulasi I (fibrinogén), II (protrombin), V, VII, IX, jeung XI, sarta protéin C, protéin S lan antitrombin.
- Ati ngarecah hémoglobin (pigmén bili mangrupakeun métabolitna), zat toksik, sarta kalolobaan produk ubar. Hal ieu kadang ngabalukarkeun toksikasi, nalika métabolit leuwih toksik batan prékursorna.
- Ati ngarobah amonia jadi uréa.
- Ati nyimpen rupa-rupa zat, kaasup glukosa dina bentuk glikogén, vitamin B12, beusi, jeung tambaga.
- Dina fétus triméster munggaran, atina mangrupakeun loka utama produksi sél getih beureum. Nincak umur minggu ka-42, pancén ieu diganti ku sungsum tulang.
Kasakit[édit | sunting sumber]
Kasakit ati loba nu dibarengan ku kasakit konéng balukar tina kadar bilirubin dina sistimna. Bilirubin nu dihasilkeun tina direcahna hémoglobin sél getih beureum paéh; normalna mah, ati téh ngaluarkeun bilirubin tina getih lajeng diékskrésikeun kana bili.
- Hépatitis, inflamasi ati, utamana balukar tina katarajang rupa-rupa virus jeung racun, otoimunitas atawa kondisi turunan.
- Sirosis, formasi jaringan serat dina ati nu ngaganti sél ati paéh. Paéhna sél ati bisa dibalukarkeun nu hépatitis viral, kacanduan alkohol, atawa kontak jeung bahan kimia toksik
- Hémokromatosis, kasakit turunan balukar tina akumulasi beusi jero awak, nu tungtungna ngaruksak ati
- Kangker ati (utamana hepatocellular carcinoma atawa cholangiocarcinoma jeung kangker métastatik, biasana ti bagian séjén saluran cerna)
- kasakit Wilson, kasakit turunan nu ngabalukarkeun awak "ngukut" tambaga
- Primary sclerosing cholangitis, kasakit inflamatori bile duct.
- Primary biliary cirrhosis, kasakit otoimun small bile duct
- Sindrom Budd-Chiari, obstruksi véna hépatik.
Sababaraha uji fungsi ati bisa dilakukeun pikeun nguji fungsi ati, nyaéta ku jalan ngukur kadar énzim, métabolit, atawa produk ati.
Cangkok[édit | sunting sumber]
Cangkok ati mangrupakeun salahsahiji pilihan pikeun nu ngarandapan gagal ati permanén, di antarana kasakit ati kronis nu ngabalukarkeun sirosis, kayaning hépatitis C kronis, kacanduan alkohol, hépatitis otoimun, jsb. Lian ti éta, cangkok ati ogé kungsi dilarapkeun ka nu ngalaman fulminant hepatic failure. Allograft ati pikeun nyangkok ilaharna mah asalna ti donor nu tos maot alatan tatu otak parna. Cangkok ati donor hirup mangrupakeun téhnik nyangkokkeun sabagian ati jalma nu hirup kénéh pikeun ngaganti sakabéh ati pasén. Téhnik ieu munggaran dijalankeun taun 1989 pikeun cangkok ati murangkalih. Ukur 20% ati sawawa (ségmén Couinaud 2 jeung 3) nu diperlukeun salaku allograft pikeun orok atawa budak leutik. Nu leuwih anyar, cangkok ati ti nu sawawa ka sawawa deui migunakeun daun katuhu ati donor (60%-na). Kusabab ati mah bisa regenerasi, fungsi ati boh donor atawa nu nampana bakal tetep normal. Prosedur ieu téh beurat, nepi ka kungsi aya donor nu pupus ti sababaraha ratus kasus awal.
Kamekaran[édit | sunting sumber]
Ati mekar salaku endodermal outpocketing of the foregut called the hepatic diverticulum. Its initial blood supply is primarily from the vitelline veins that drain blood from the yolk sac. The superior part of the hepatic diverticulum gives rise to the hepatocytes and bile ducts, while the inferior part becomes the gallbladder and its associated cystic duct.
Asupan getih fétus[édit | sunting sumber]
Dina fétus nu keur tumuwuh, sumber utama asupan getih nu ngandung zat-zat gizi ka ati téh nyaéta ngaliwatan véna umbilik. Getih ti véna umbilik asup ka abdomén dina umbilicus, lajeng ngaliwatan margi bébas falciform ligament ati ka bagian jero ati. Di dinya lajeng ngagabung jeung cagak kénca véna portal. Ductus venosus mawa getih ti véna portal kénca ka véna hépatik kénca, lajeng ka véna cava inferior, sahingga getih plasénta narabas ati.
Sanggeus borojol, véna umbilik jeung ductus venosus robah dina jangka dua nepi ka lima poé; nu kahiji jadi ligamentum teres, sedengkeun nu kadua jadi ligamentum venosum. Dina kasakit sirosis jeung hiperténsi portal, véna umbilik bisa muka deui.
Organ analog[édit | sunting sumber]
Artropoda boga kelenjar nu pancénna sarupa jeung gabungan ati jeung pankréas.
Pangan[édit | sunting sumber]
Ati mamalia jeung unggas mangrupakeun bahan pangan manusa. Eusina loba ngandung Vitamin A.
Rujukan[édit | sunting sumber]
- Liver, Wikipédia édisi basa Inggris per 9 Désémber 2005
Pustaka baku médis:
- Eugene R. Schiff, Michael F. Sorrell, Willis C. Maddrey (éd.) (2003). Schiff's diseases of the liver (éd. ka-9). Philadelphia: Lippincott, Williams & Wilkins. ISBN 0-7817-3007-4
- Sheila Sherlock & James Dooley (2002). Diseases of the liver and biliary system (éd. ka-11). Oxford, UK; Malden, MA: Blackwell Science. ISBN 0-632-05582-0
- David Zakim & Thomas D. Boyer (éd.) (2003). Hepatology : a textbook of liver disease (éd. ka-4). Philadelphia: Saunders. ISBN 0-7216-9051-3
- Sanjiv Chopra (2002). The Liver Book: A Comprehensive Guide to Diagnosis, Treatment, and Recovery. Atria. ISBN 0-7434-0585-4
- Melissa Palmer (24 Méi 2004). Dr. Melissa Palmer's Guide to Hepatitis and Liver Disease: What You Need to Know (éd. rév.). Avery Publishing Group. ISBN 1-58333-188-3.
- Howard J. Worman (1999). The Liver Disorders Sourcebook. McGraw-Hill. ISBN 0-7373-0090-6.
Baca ogé[édit | sunting sumber]
Tumbu kaluar[édit | sunting sumber]
- American Association for the Study of Liver Diseases AASLD
- American Liver Society ALS
- WikiLiver: A Wiki dedicated to the liver


text:
Manuk Dadali Sunda Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Mae Nurhayati - Manuk Dadali Mp3
Pop Sunda - Manuk Dadali Mp3
Manuk Dadaliversi Angklung Lagu Pop Sunda - Musik Pop Sunda Lagu Sunda Musik Sunda Mp3
Manuk Dadali Lirik Cipt Sambas Musik Pop Sunda - Lagu Pop Sunda Mp3
Manuk Dadalireggae Mp3
Pentas Idola Cilik 2013 Chelsea - Manuk Dadali 06-04-2013 Mp3
Nospace - Manuk Dadali Lagu Sunda Mp3
Fiversone Band Manuk Dadali Cover Rock Beat Mp3
Manuk Dadali -- Karoke Flv Mp3
Manuk Dadali Angklung - Conservatorium 2010 Mp3
Manuk Dadali - Dewi Album Indo Bossas Rei4363 Mp3
Tobratislava2012 -- Manuk Dadali And Rangkaian Melati Mp3
Sunda Rythm Remix 2012 Mp3
Lagu Sunda Manuk Dadali Mp3
Psmut - Manuk Dadali Mp3
Sunda Funky House -manuk Dadali Mp3
Es Lilin Dugem Mega Mix Sunda Funky By Dj Rozie Mp3
Smp Yayasan Atikan Sunda Yas - Manuk Dadali Vii C Mp3
Manuk Dadali - Cing Cang Keling Okki Anggry Hartono And Friends Traditional Sunda Song Mp3


text:
Sisindiran téh asalna tina kecap sindir
, anu ngandung harti omongan atawa caritaan anu dibalibirkeun, henteu togmol
. Luyu jeung éta, dina sastra Sunda anu disebut sisindiran téh nyaéta karya sastra nu ngagunakeun rakitan basa kalawan dibalibirkeun. Dina sisindiran, eusi atawa maksud anu dikedalkeun téh dibungkus ku cangkangna. Wangunan sisindiran téh kauger ku purwakanti, jumlah engang dina unggal padalisan, jeung jumlah padalisan dina unggal padana. Ku kituna, sisindiran téh kaasup kana wangun ugeran (puisi). Upama ditilik tina wangun jeung cara ngébréhkeunana, sisindiran dibagi jadi tilu golongan nyaéta: (1) rarakitan; (2) paparikan, jeung (3) wawangsalan. Ditilik tina eusina, rarakitan jeung paparikan bisa dipasing-pasing jadi tilu golongan, nyaéta: (1) silihasih; (2) piwuruk; jeung (3) sésébréd.
Conto sisindiran:
Aya roda dina tanjakan,
katinggang ku pangpung jengkol.
Aya ronda gogoakan,
katinggang ku hulu kohkol.
aya listrik di masigit,
caangna kamana-mana.
aya istri jangkung alit,
cangkengna kamana-mana
sok manawi aya keneh anu kauninga perkawis ieu hal mangga ulah isin2 tambihan weh didieu, cag!!!di guar ti
: klik wae
,tah pami anu dhandap ieu kenging nga guar ti
: mangga
Syarif Amin dina bukuna Di Lembur Kuring (1964), kalawan tembres netelakeun kumaha dalitna urang Sunda alam harita, alam sabada merdeka kana sisindiran
Upama caang bulan, diburuan teh rame ku para mojang. Sakumaha biasa, upama aya awewe ngariung di buruan, piraku euweuh lalaki anu ngadeukeutan. Geus puguh anu kabeneran giliran ngaronda, anu lain oge kangaran bujang mah sok bae hayang milu aub.
Dina kasempetan anu saperti kieu, zaman harita mah mojang jeung jajaka teh silih tempas nembrakeun eusi hatena make sisindiran.
Wangenan Sisindiran
Kecap sisindiran asalna tina kecap sindir anu ngandung harti kecap atawa omongan pesekeun, henteu togmol ditujukeun ka jalma anu dimaksud. Cohagna mah omongan anu dibalibirkeun.
Kecap sindir dirajek binarung rarangken R -an anu fungsina ngawangun kecap barang jeung kecap pagawean. Nurutkeun Kamus Umum Basa Sunda sisindiran the ngandung harti:
1. Basa anu direka, lolobana murwakanti, sarta bias dikawihkeun, aya cangkangna jeung aya eusina.
2. Ngucapkeun sisindiran.
Sisindiran the mangrupa karya sastra wangun ugeran, lantaran kauger ku purwakanti jeung guru wilangan, sarta umumna dina sapalisan the diwangun ku dalkapan engang. Upama dipatalikeun jeung katerangan kamus di luhur, wangenan sisindiran the bias disebutkeun: karya sastra wangun ugeran (puisi) anu eusina dibalibirkeun heula, diwangun ku cangkang jeung eusi sarta leubeut ku purwakanti.
Ari nu disebut purwakanti nyaeta padeukeutna sada atawa sora kecap-kecap dina ungkara kalimah, klausa atawa prasa, utamana dina wangun ugeran (puisi); perenahna boh ngarendeng, ngajajar, horizontal (dina sakalimah, sajajar, sapadalisan) boh ngaruntuy, pertikal (antar jajaran, antar padalisan).
Dina rarakitan jeung paparikan, anu murwakanti the cangkang jeung eusina. Padalisan kahiji cangkang murwakanti jeung padalisan kahiji eusi; padalisan kadua cangkang murwakanti jeung padalisan kadua eusi. Ari dina wawangsalan anu murwakanti the maksudna (hartina) jeung salasahiji kecap anu aya dina eusina. Ari cangkangna mangrupa wincikan hiji barang atawa hal anu kudu diteangan maksudna tea.
Nilik kana wangunna, sinsindiran the bias dipasing-pasing jadi tilu golongan nyaeta rarakitan, paparikan jeung wawangsalan.
RARAKITAN
Rarakitan teh mangrupa sisindiran anu diwangun ku cangkang jeung eusi dina sapadana. Disebut rarakitan pedah kecap awal dina padalisan-padalisan cangkang dipake deui dina padalisan eusi, nepi ka siga masang, ngarakit. Sipat kitu dipapandekeun jeung sipat rakit anu papak dina puhuna.
Purwakanti anu aya dina rarakitan, sarta mangrupa ciri anu ngabedakeun jeung paparikan, nyaeta purwakanti mindoan kawit, anu timbul lantaran aya kecap-akecap anu dipindo (dibalikeun) dina awal padalisan. Kulantaran purwakanti mindoan kawit teh antara cangkang jeung eusi, umumna dina rarakitan mah kaselang heula ku padalisan sejen, nepi siga nu pacorok
Contona:
Jauh-jauh manggul awi,
nyiar-nyiar pimerangeun.
Jauh-jauh neang abdi,
nyiar-nyiar pimelangeun
Cangkang:
Jauh-jauh manggul awi
nyiar-nyiar pimerangeun
Eusi:
Jauh-jauh neang abdi,
nyiar-nyiar pimelangeun
Rarakitan di luhur teh sapadana diwangun ku opat padalisan. Padalisan kahiji jeung kadua cangkangna; padalisan katilu jeung kaopat eusina.
Kecap anu aya dina awal padalisan cangkangna sarua (murwakanti) jeung kecap anu aya dina awal padalisan kahiji eusi nyaeta jauh-jauh. Kitu deui kecap anu aya dina awal padalisan kadua cangkang sarua jeung kecap anu aya dina awal padalisan kadua eusi nyaeta nyiar-nyiar.
Salian ti eta, purwakanti the aya dina tungtung padalisan deuih. Ieu oge murwakanti antara cangkang jeung eusi. Kecap awi murwakanti jeung abdi, pimerangeun murwakanti jeung pimelangeun.
Upama nilik kana eusina, rarakitan teh bisa dipasing-pasing jadi tilu golongan nyaeta silihasih, piwuruk jeung lulucon.
Rarakitan silihasih nyaeta rarakitan anu eusina patali jeung silihasih, cinta atawa birahi.
Contona:
Mun teu tulus ka paseukna,
ka pancirna oge hade.
Mun teu tulus ka lanceukna,
ka adina oge hade.
Batur mah dibaju hideung,
kuring mah kabaya bae.
Batur mah dipikatineung,
kuring mah sangsara bae.
Rarakitan piwuruk nyaeta rarakitan anu eusina piwuruk, pituah, atawa nasehat.
Contona:
Peupeujeuh ari ka Bandung,
ulah meuli hayam kate.
Peupeujeuh ari ka indung,
ulah nganyerikeun hate.
Sing getol nginum jajamu,
nu guna nguatkeun urat.
Sing getol neangan elmu,
nu guna dunya aherat.
Rarakitan sesebred nyaeta rarakitan anu eusina salian ti silihasih jeung piwuruk, kayaning lulucon, banyol, tambuh laku, kritik social, pamitan jeung salian ti eta.
Contona:
Majar maneh cengkeh koneng,
kulit peuteuy dina nyiru.
Majar maneh lengkeh koneng,
kulit beuteung mani nambru.
Sok haying nyaba ka Bandung,
sok haying nyaho nanjakna.
Sok haying nanya nu pundung,
sok haying nyaho nyentakna.
Unggal padalisan dina rarakitan umumna diwangun ku dalapan engang, sanajan henteu mutlak kitu. Kitu deui jumlah padalisan dina sapadana, rereana mah anu opat padalisan, sanajan aya nu leuwih ti opat padalisan oge. Tangtu bae jumlahna kudu jangkep saperti genep padalisan, dalapan padalisan jeung sajabana ti eta.
PAPARIKAN
Paparikan the asalna tina kecap parik atawa parek anu ngandung harti deukeut. Ari anu dimaksud paparikan di dieu nyaeta sisindiran anu ngan padeukeut sorana antara cangkang jeung eusina. Jadi henteu papak (sarua) kecap dina puhuna.
Contona:
Boboko ragrag ti imah,
ninggang kana pileuiteun.
Nya bogoh ulah ka semah,
lamun anggang sok leungiteun
Padalisan kahiji cangkang padeukeut sorana jeung padalisan kahiji eusi. Di dinya aya sawatara kekecapan anu padeukeut sorana. Kecap boboko padeukeut sorana jeung kecap nya bogoh, kecap imah padeukeut sorana jeung kecap semah. Kitu deui padalisan kadua cangkang padeukeut sorana jeung padalisan kadua eusi. Kecap ninggang padeukeut sorana jeung kecap anggang, kecap pileuiteun padeukeut sorana jeung kecap leungiteun. Umumna aya purwakanti laraswokas (purwakanti engang tungtung) anu kaselang heula siga pacorok.
Nilik kana eusina, teu beda ti rarakitan bae, paparikan oge bisa dipasing-pasing jadi tilu golongan nyaeta silihasih, piwuruk, jeung sesebred.
Paparikan silihasih nyaeta paparikan anu eusina silihasih, cinta atawa birahi.
Contona:
Daun pulus dilulunan,
jojodog ti Tarikolot.
Sugan tulus lalaunan,
aya jodo pakokolot.
Baju hideung kancing tangan,
dikaput ku merang awi.
Nu hideung matak teunangan,
sing emut ka diri abdi.
Paparikan piwuruk nyaeta paparikan anu eusina piwuruk, pituah, atawa nasehat.
Contona:
Lauk emas ngakan ganggeng,
disamberan ku japati.
Boga emas moal langgeng,
Teu cara boga pangarti.
Meuli kurupuk sadacin
diwadahan kana kalo
Nu dipupuk ku prihatin
eta diasih ku Alloh
Paparikan sesebred nyaeta paparikan anu eusina salian ti silihasih jeung piwuruk saperti lulucon, banyol, tambuh laku, sanduk-sanduk jeung sajabana ti eta.
Contona:
Jeruk purut Cikaruncang,
jambu aer Wanayasa.
Camerut haying kabujang,
susu laer teu dirasa.
Piring katuruban sendok,
ngawadahan rujak huni.
Kuring ge baheula denok,
Ayeuna mah nini-nini
Umumna paparikan oge dina sapadana the diwangun ku dalapan engang, sanajan henteu mutlak kitu. Sabab aya sawatara paparikan anu geus popular tur dina sapadana henteu diwangun ku dalapan engang.
Contona:
Dengkleung dengkleung dengdek,
buah kopi raranggeuyan.
Ingkeun anu dewek,
ulah pati diheureuyan.
Situ Ciburuy laukna hese dipancing,
nyeredet hate ningali herang caina.
Tuh itu saha nu ngalangkung unggal enjing,
nyeredet hate ningali sorot socana.
Dina conto-conto diluhur, dina sapadana diwangun ku opat padalisan dina sapadana. Saenyana taya katangtuan kudu sabaraha padalisan dina sapadana paparikan teh, anu penting jumlahna jangkep bae. Iwal anu mangrupa dangding, biasana sapada cangkang sapada eusi.
WAWANGSALAN
Wawangsalan teh nyaeta karangan (sastra) anu diwangun ku sindir jeung eusi. Dina sindir diwangun deui ku cangkang jeung wangsal. Anu dijieun wangsalna the tara ditetelakeun, tapi kudu diteangan tina bagan eusi. Anu dijieun wangsal the sok murwakanti jeung salahsahiji kecap anu aya dina bagian eusi eta.
Tengetan geura contona dihandap ieu:
Teu beunang dihurang sawah,
teu beunang dipikameumeut.
Padalisan kahiji nyaeta sindir,. Ari padalisan kadua bagian eusi. Bagian sindir dina wawangsalan di luhur diwangun ku cangkang Teu beunang dihurang sawah jeung wangsal nyamuni dina eta cangkang nyaeta hurang sawah. Naon anu dijieun wangsalna? Bisa barang atawa hal. Kudu diteangan tina bagian eusi Teu beunang dipikameumeut. Wangsalna hurang sawah, moal salah anu dijieun wangsalna the sato siga hurang anu aya (remen kapanggih) di sawah. Dina bagian eusi aya kecap dipikameumeut. Sato naon anu siga hurang, ayana di sawah, sarta ngaranna murwakanti jeung kecap dipikameumeut? Jawabanana: simeut
Conto sejenna:
Reregan sabudeur imah,
Kasangsara siang wengi.
Naon ari reregan sabudeur imah the? Jawabanana atawa (barang) anu dijieun wangsalna kudu diteangan dina bagian eusi. Di dinya aya kecap kasangsara. Naon ari reregan sabudeur imah anu ngaranna murwakanti jeung kecap kasangsara? Jawabanana: kasang.
Upama nilik kana wangunna, wawangsalan mah dina sapadana diwangun ku dua padalisan. Ari jumlah engang dina unggal padalisan dalapan engang. Umumna eusi wawangsalan aya patalina jeung silihasih, cinta, atawa birahi.
Titenan geura sawatara conto dihandap ieu:
Belut sisit saba darat,
kapiraray siang wengi.
(oray)
Imah ngambang di sagara,
ulah kapalang nya bela.
(kapal cai)
Manuk tukung saba reuma,
uyuhan daek ka abdi.
(puyuh)
Teu beunang ditiwu leuweung,
teu beunang sipikasono.
(kaso)
Sumber: Bagbagan Sinsindiran
Penerbit: CV Yrama Widya, Bandungbata weh gan pami Re-Post mah


text:
Sulastri, Evi (2013) SASTRA LISAN ANU AYA DI SAPANJANG SISI WALUNGAN CITANDUY KABUPATEN CIAMIS: Ulikan Struktur Jeung Ajén Atikan. S2 thesis, Universitas Pendidikan Indonesia.
Abstract
Tesis ini merupakan hasil dari penelitian mengenai Sastra Lisan yang Ada di Sepanjang Pinggir Sungai Citanduy di Kabupaten Ciamis dilihat dari Ulikan Struktur dan Nilai Pendidikan. Tujuan penelitian ini untuk: 1) membuat deskripsi sastra lisan (dongeng) yang ada di sepanjang pinggir Sungai Citanduy Kabupaten Ciamis, 2) mengelompokkan sastra lisan (dongeng) yang ada di sepanjang pinggir Sungai Citanduy, 3) mendeskripsikan struktur sastra lisan yang ada di sepanjang pinggir Sungai Citanduy Kabupaten Ciamis, dan 4) mendeskripsikeun nilai pendidikan dalam sastra lisan (dongeng) yang ada di sepanjang Sungai Citanduy Kabupaten Ciamis. Untuk mencapai tujuan di atas, dalam penelitian ini digunakan pendekatan kualitatif. Metode yang digunakan yaitu metode deskriptif. Teknik yang digunakan adalah telaah pustaka, wawancara, studi dokumentasi, dan rekaman. Prosedur mengumpulkan data sastra lisan dengan cara rekaman. Prosedur analisis data dibagi tiga tahapan, yaitu 1) menggumpulkan data melalui rekaman, 2) mentransliterasi rekaman, 3) memilah-milah data berdasarkan golongannya, 4) menganalisis menggunakan teori. Dari 28 dongeng yang diteliti, setelah diklasifikasikan terdiri dari 10 dongeng sasakala, 8 dongeng mitos, dan 10 dongeng sage. Berdasarkan analisis, dongeng yang ada di sepanjang pinggir Sungai Citanduy Kabupaten Ciamis ada hubungannya dengan masalah keluarga, kekuasaan, kerajaan, unsur kekuatan gaib (jin dan makhluk halus lainnya), hubungannya dengan sesama makhluk hidup dan alam. Pelaku dalam dongeng ini terdiri dari manusia biasa, manusia sakti, raja, putri, jin (onom), ponggawa, dan prajurit. Latar tempat yang digunakan umumnya di hutan, sungai, pesisir, gunung, sawah, dan perkampungan. Latar waktu yang digunakan umumnya mengenai tanggal, tahun, hari, dan malam. Latar suasana yang digunakan umumnya gembira, khawatir, merasa tidak nyaman, tidak enak perasaan, merasa takut, dan adanya hubungan dengan kerajaan lain. Alur yang digunakan semuanya alur maju. Amanat yang disampaikan umumnya mengenai hidup di dunia yang harus sesuai dengan perilaku yang baik berdasarkan agama, adat, dan negara. Dongeng yang tersebar di sepanjang pinggir Sungai Citanduy Kabupaten Ciamis memiliki 28 nilai moral yang berhubungan dengan pribadi, 12 nilai sosial yang ada hubungannya dengan masyarakat, dan 13 nilai keagamaan yang berhubungan dengan kepercayaan. Kata Kunci : sastra lisan, struktur cerita, nilai pendidikan This tesis is about the result of study on Oral Literature (stories) along the banks of Citanduy river which is located in Ciamis. The objective of this study are: 1) to describe oral literature (stories) which are found along the banks of the Citanduy river; 2) to classify the oral literature (stories) which are found along the banks of the Citanduy river based on story types, 3) to describe structure of oral literature (stories) which are found along the banks of the Citanduy river; and 4) to describe the moral value from the oral literature (stories) which are found along the banks of the Citanduy river. This survey is a quantitative study which aplied descriptive method and used technique of interview, book reviews, recording, and documentation study. The steps used in collecting datas are: collecting datas-choosing and classifying data and data analysing. Founds 28 oral namely. From the 28 oral literature (stories) which are found along the banks of the Citanduy river Ciamis there are 10 classified as legenda, 8 mithos, and 10 are as ‘sage’ stories. Analysis result of the survey on oral literature (stories) which are found along the banks of the Citanduy rives showen that the stories shows relationship between the problems of families, authorities, kingdoms, miracles, (genie, ghost), and human life, and nature as well. The characters on the stories commonly ordinary people, kings, magic-man, princes, queen, genie (onom), soldier, and governor. Whereas the commonly place are village, rivers, forest, beach, jungle, and field. Time setting in general used date, year, day and night, with happy, sad, worry, jealousy, dissatisfaction, bad feeling, disappointment, fear, horror, and swerving back and forth of trading, with commonly used advance-flow. The the learning value in common is about how human live and social interaction, and make good relationship between a person to any others; while the moral value spreading stories along the banks of Citanduy river Ciamis generally, have 28 moral value which has relationship to person, 12 moral value which relationship to society and 13 moral values have relationship to religion and believes. Key words : oral literature, story structure, education Ieu tésis mangrupa hasil panalungtikan ngeunaan Sastra Lisan Anu Aya di Sapanjang Sisi Walungan Citanduy Kabupatén Ciamis ditingali tina Ulikan Struktur jeung Ajén Atikan. Tujuan ieu panalungtikan pikeun: 1) ngadéskripsikeun sastra lisan (dongéng) anu aya di sapanjang sisi Walungan Citanduy Kabupatén Ciamis, 2) ngelompokkeun sastra lisan (dongéng) anu aya di sapanjang sisi Walungan Citanduy Kabupatén Ciamis, 3) ngadéskripsikeun struktur lisan (dongéng) anu aya di sapanjang sisi Walungan Citanduy Kabupatén Ciamis, jeung 4) ngadéskripsikeun ajén atikan dina sastra lisan (dongéng) anu aya di sapanjang sisi Walungan Citanduy Kabupatén Ciamis. Pikeun ngahontal tujuan di luhur, ieu panalungtikan maké pamarekan kualitatif. Métode nu digunakeunana métode déskriptif. Téhnik nu digunakeunana nya éta telaah pustaka, wawancara, studi dokuméntasi, jeung rékaman. Prosédur ngumpulkeun data sastra lisan ku jalan rékaman. Prosédur analisis data ngawengku tilu tahapan, nya éta: 1) ngumpulkeun data ngaliwatan rékaman, 2) transkripsi rékaman, 3) milah-milah data dumasar kana golonganana, jeung 4) nganalisis ngagunakeun tiori. Tina 28 dongéng nu ditalungtik, sabada diklasifikasikeun di wangun ku 10 dongéng sasakala, 8 dongéng mitos, jeung 10 dongéng sagé. Dumasar analisis struktur, téma dongéng anu aya di sapanjang sisi Walungan Citanduy Kabupatén Ciamis aya hubunganana jeung masalah kulawarga, kakawasaan, karajaan, unsur kakuatan gaib (jin jeung siluman-silemin), hubunganana jeung papada mahluk hirup, jeung alam. Palaku dina ieu dongéng rata-rata ngawakilan manusa biasa, manusa sakti, raja, putri, jin (onom), ponggawa, jeung prajurit. Latar tempat nu digunakeun umumna di leuweung, walungan, basisir, gunung, sawah, jeung lembur (kampung). Latar waktu nu digunakeun umumna ngeunaan tanggal, taun, baheula, poé, jeung peuting. Latar suasana nu digunakeun umumna bungah, kahariwang, tugenah, teu puguh rasa, keueung, jeung pagaliwotana dagang. Galur nu digunakeun tina 28 dongéng nya éta galur mérélé. Amanat nu ditepikeun rata-rata ngeunaan hirup kumbuh di dunya kudu saluyu jeung paripolah nu hadé dumasar nu geus ditangtukeun ku agama, adat, jeung nagara. Dongéng nu sumebar di sapanjang sisi Walungan Citanduy anu aya di Kabupatén Ciamis ngabogaan 28 ajén moral nu aya hubunganana jeung pribadi, 12 ajén sosial anu aya hunganana jeung masarakat, jeung 13 ajén kaagamaan anu aya hunganana kapercayaan. Kecap galeuh : sastra lisan, struktur carita, ajén atikan


text:
SAREUPNA DI PADESAN SUNDA
Kis. Ws.
layung kuning teu matak resmi
marakbak panas ngarerab
mojang desa geus teu bisaeun imut
ah ! ah! sareupna lawang siksaan
malakamaot ngabring marengan peuting
godogan timah ti naraka jahanam panas ngagolak
tapi geus taya umat ceurik jumerit
da rek ngajerit, taya tanaga
rek ceurik, cipanon garing
itu panon-panon surem carelong
waruga nu ngan tinggal kulit + tulang
hamo mampuh mareuman seuneu naraka
tapi mun ieu padesan
geus robah jadi rumahgila
endahna layung jeung imutna mojang desa
baris pulih sabihari.........
Tina Kanjutkundang
Wednesday, May 26, 2010
Contoh Sajak Sunda | Sareupna di Padesan SundaWednesday, May 26, 2010 Posted by kumpulan karya Puisi
Subscribe to: Post Comments (Atom)


text:
Usum halodo
Usum Halodo nya éta robahna iklim di Bumi tina usum hujan ka usum halodo, atawa ka hawa anu baseuh ka hawa anu garing.[1] di Indonésia usum halodo biasana datang dina antara bulan April nepi ka Séptémber.[1] Usum halodo ditandaan ku jumlah curah hujan anu leutik pisan atawa sakapeung euweuh hujan.[1] Numutkeun BMKG (Badan Meteorologi Klimatologi dan Geofisika) yéh curah hujan dina usum halodo kira-kira 60 mm per bulan atawa 20mm per dasarian.[1]
Dampak Usum Halodo[édit | sunting sumber]
akibatna tina usum halodo réa, diantarana waé : Suhu hawa anu pohara luhur, robahna cuaca sacara fluktuatif, mindeng ngabalukarkeun lemahna kaayaan awak manusa ti sagala rupa panyakit alatan pancaroba, sarta lamun usum halodo katutuluyan bida nepikeun ngabeuleum leuweum anu mindeng kajadian di Kalimantan.[2] Akibat séjén ti usum halodo pohara mangaruhan kana sektor tatanén. [2] Taneuh tatanén baris ngalaman garing ku kituna ngaréwong prosés tumuwuh sarta jadi bangbalu pikeun prosés metabolisme pepelakan tatanén. [2] Ku kituna usum panén henteu maksimal. [2] Henteu ngan éta kaberesihan cai henteu kajamin karen sawatara wewengkon anu tingkat kesuburan caina kawates sarta ngabalukarkeun garing.[2] Ogé usum halodo pohara mangaruhan pisan ayana titik‐titk seuneu anu ngabalukarkeun sagala rupa kabakaran leuweung di Indonésia. [2]


text:
Kagagas mangsa jaman keur leutik, mangsa masih jadi budak olol leho :) .. malem takbiran jadi malem nu pang bungah-bungahna. Mun ceuk si Cepot mah “bungah amar wata suta .. bungah kagiri-giri alias kabina-bina” . Naos sabab bungah? sigana pedah isukan moal puasa deui, pedah di imah loba dahareun, pedah isuk erek make baju anyar, pedah dulur-dulur mere duit jang jajan jeung rea-rea deui sabab kabungah.
Malem takbiran lain indit ka masigit seja takbir jeung nu geus karolot, jeung aki-aki tapi malem takbiran dipake ulin ka jalan bari mawa “LODONG” .. sewang-sewangan rek di sadakeun disawah nu jauh ti imah, ma’lum mun deukuet ka imah sok dibuburak majarkeun ngagandengan nu takbiran.
Lodong dijieuna tina “awi surat” nu badag, geus dijieun samemeh malem takbiran, malah geus dicobaan samemehna. Beurangna geus balanja nyiar karbit ka toko beusi, sagalana geus disiapkeun.
Dina malem takbiran eta lodong di seungeut nu ngaluarkeun sora nu matak katongtorekan ceuli, sorana siga meriem cenah… sora lodong patarik-tarik, pa alus-alus jeung babaturan.
Sangeus seubeuh nyeungeut lodong kakara datang ka masigit, lain rek milu takbiran tapi rek nakol bedug nu aya di tepas masigit. Teu rame lamun malem takbiran teu nakol bedug.
Malem takbiran…. takbiran “sigana ayeuna euweuh deui ka ulinan siga kitu, nepi ka subuh cacap ulin di luar imah. Malem takbiran pikeun budak siga kuring lain takbir tapi ngagulu karesep nu geus aya ti baheula…”
Malem takbiran …naon atuh ari TAKBIR teh?
Wilujeng takbiran ka dulur-dulur nu tos dilembur ka Kang Saka nu parantos mudik ka Kuningan, Kang Dede d Ciamis, Kang Rudi sami sareng kang Saka urang Kuningan, Kang Haniifa, duka dimana.. :) Kangboed urang Tasik nu mumara di Kircon… hampura kangBoed hampura can tiasa silaturahmi hi hi hi :(, ka Fahmi nu tos di Cianjur, Ka Pak Guru Abdaz kasepuhan cianjur, ka Pak Guru Abi urang Garut. Kasadayana baraya wilujeeeeng takbiran :)


text:
Pramuka
Pramuka mangrupa singkatan tina Praja Muda Karana[1]Ari nu disebut kepramukaan nya éta prosés atikan diluar sakola jeung diluar lingkungan kulawarga dina wangun kagiatan anu ngirut ati,pikabungaheun, séhat, disiplin, puguh udaganana, praktis anu diayakeun di alam luyu jeung Prinsip Dasar kapramukaan jeung Métode Kapramukaan anu tujuan utamana ngawangun watak, ahlak, budi pekerti anu luhung[2].Kapramukaan mangrupa sistem atikan kepanduan anu disaluyukeun jeung kaayaan, kapentingan ogé kamekaran masarakat jeung bangsa Indonésia[2].
Daptar eusi
- 1 Sejarah Pramuka di Dunia
- 2 Lambang
- 3 Pamakèan Lambang
- 4 Tingkatan Pramuka
- 4.1 Pramuka Siaga
- 4.2 Pramuka Penggalang
- 4.3 Pramuka Penegak
- 5 Lagu Hymne Pramuka
- 6 Sandi Rusiah di Pramuka
- 7 Referensi
Sejarah Pramuka di Dunia[édit | sunting sumber]
Nu ngamimitian ngadegkeun Pramuka di dunya nya èta Lord Robert Baden Powell of Gilwell[3]. Anjeunna nu ngamimitian ngabina rumaja di nagara Inggris[3].Pembinaan rumaja ieu anu jadi cikal bakal mekarna gerakan Pramuka. Baden Powell gumelar ka alam dunya ping 22 Pebruari 1857 anu ngaranna Robert Stephenson Smyth[3]. Bapana ngaranna powell saurang Professor Geometry di Universitas Oxford, anu tilar dunya nalika Stephenson leutik kènèh[3].Rupa-rupa pangalaman Baden Powell ditulis dina buku Aids To Scouting anu mangrupa piunjuk jang para tangtara muda di Inggris supaya bisa ngalakonan pancènna penyelidik sacara hadè[3]. William Smyth saurang pingpinan Boys Brigade di Inggris mènta supaya Baden Powell ngalatih anggotana luyu jeung pangalamanana[3]. Tuluy disipakeun 21 pamuda ti Boys Brigade di unggal wilayah di Inggris, diajak kèmping jeung latihan di pulau Browns Sea nalika ping 25 Juli 1907 anu lilana 8 poè[3]. Nalika Taun 1910 Baden Powell pèngsiun tina tangtara anu pangkatna tèh Letnan Jenderal[3]. Nalika taun 1912 kawin jeung Ovale St. Clair Soames anu dipaparin tilu urang putra[3].Anjeunna meunang titel Lord ti Raja George,taun 1929 Baden Powell tilar dunya 8 Januari 1941 di Nyeri, Kenya, Afrika[3]. Awal taun 1908 Baden Powell nuliskeun pangalamanana pikeun kagiatan latihan kapramukaan anu dirintisna[3].Kumpulan tulisanana ieu dijadikeun buku anu judulna Scouting For Boys[3]. Buku ieu gancang sumebar di Inggris jeung nagara-nagara sèjènna anu satuluyna jadi organisasi kapramukaan nu samèmèhna ngan jang lalaki hungkul anu disebutna Boys Scout[3]. Taun 1912 dibantuan ku adina, Agnes nyieun organisasi kapramukaan jang awèwè anu ngaranna Girl Guides anu satuluyna diteruskeun ku pamajikanana[3]. Taun 1916 ngadeg kelompok pramuka usia siaga anu ngaranna CUB (anak serigala)anu bukuna The Jungle Book karangan Rudyard Kipling salaku cecekelan dina kagiatanana[3]. Buku ieu nyaritakeun ngeunaan Mowgli si anak rimba anu dipiara di reuma ku induk serigala[3]. Taun 1918 anjeunna nyieun Rover Scout jang anu umurna 17 tahun[3]. Taun 1922 anjeunna nerbitkeun buku Rovering To Success (Mengembara Menuju Bahagia)[3]'.
Taun 1920 diayakeun Jambore Dunya anu mimitina di Olympia Hall, London[3]. Anjeunna ngondang pramuka ti 27 Nagara jeung harita ogè Baden Powell diistrènan jadi Bapa Pandu Sadunya (Chief Scout of The World)[3].
Taun 1924 Jambore II di Ermelunden, Copenhagen, Denmark[3]
Taun 1929 Jambore III di Arrow Park, Birkenhead, Inggris[3]
Taun 1933 Jambore IV di Godollo, Budapest, Hongaria[3]
Taun 1937 Jambore V di Vogelenzang, Blomendaal, Walanda[3]
Taun 1947 Jambore VI di Moisson, Perancis[3]
Taun 1951 Jambore VII di Salz Kamergut, Austria[3]
Taun 1955 Jambore VIII di sutton Park, Sutton Coldfild, Inggris[3]
Taun 1959 Jambore IX di Makiling, Philipina[3]
Taun 1963 Jambore X di Marathon, Yunani[3]
Taun 1967 Jambore XI di Idaho, Amerika Serikat[3]
Taun 1971 Jambore XII di Asagiri, Jepang[3]
Taun 1975 Jambore XIII di Lillehammer, Norwegia[3]
Taun 1979 Jambore XIV di Neishaboor, Iran tapi dibatalkeun[3]
Taun 1983 Jambore XV di Kananaskis, Alberta, Kanada[3]
Taun 1987 Jambore XVI di Cataract Scout Park, Australia[3]
Taun 1991 Jambore XVII di Korea Selatan[3]
Taun 1995 Jambore XVIII di Walanda[3]
Taun 1999 Jambore XIX di Chili, Amerika Selatan[3]
Taun 2003 Jambore XX di Thailand[3]
Taun 1914 anjeunna tulis piunjuk jang kursus Pembina Pramuka anu bisa kalaksanakeun nalika taun 1919[3].Ti sobatna W.F. de Bois Maclarren, meunang tanah sapètak di Chingford anu satuluyna dijadikeun tempat atikan pembina pramuka anu dingaranan Gilwell Park[3]. Taun 1920 dijieun Dewan Internasional anu 9 orang anggota jeung Biro Sekretariatnya di London, Inggris[3]. Nalika taun 1958 Biro Kapramukaan sadunya dipindahkeun ti London ka Ottawa Kanada[3]. Tanggal 1 Mei 1968 Biro kapramukaan Sadunya dipindahkeun deui ka Geneva, Swiss[3]. Ti mimiti taun 1920 Pupuhu Biro Kapramukaan Sadunya nya èta Hebert Martin (Inggris),Kolonel J.S. Nilson (Inggris), Mayjen D.C. Spry (Kanada) anu nalika taun 1965 diganti ku R.T. Lund 1 Mei 1968 diganti deui ku DR. Laszio Nagy salaku Sèkjèn[3]. Biro Kapramukaan sadunya Lalaki miboga 5 kantor kawasan nya èta Costa Rica, Mesir, Philipina, Swiss jeung Nigeria[3]. Ari Biro kapramukaan Sadunya Awèwè markasna di London anu jadi 5 kantor kawasan di Eropa, Asia Pasifik, Arab, Afrika jeung Amerika Latin[3].
Lambang[édit | sunting sumber]
Lambang Gerakan Pramuka nya èta Tunas Kalapa[4].Lambang gerakan pramuka nya éta tanda pengenal tetap anu ngswengku cita-cita unggal anggota Pramuka[4].Lambang éta dijieun ku Bapak Soemardjo Asmodipuro, saurang pembina Pramuka anu aktif digawé di lingkungan Departemen Pertanian] anu satuluyna dipaké ti mimiti 16 Agustus 1961[4]. Lambang éta ditetepkeun ku Surat Keputusan Kwartir Nasional Gerakan Pramuka No. 06/KN/72 taun 1972[4]. Harti lambang gerakan pramuka:
1. kalapa dina kaayaan jadi disebut Cikal, jeung istilah cikal bakal di Indonesia hartina penduduk asli anu ngamimitian ngawariskeun generasi anyar[4]. Jadi kalapa anu keur tumuwuh tèh ngandung harti konotatif yèn unggal pramuka mangrupa inti jang kalumangsungan hirup Bangsa Indonesia[4].
2.kalapa téh awét dina kaayaan kumaha waé,Jadi lambang éta miboga harti yén unggal anggota pramuka nya éta jalma anu jasmani jeung rohanina séhat, kuat jeung rajin sarta miboga tékad nu gedé dina nyanghareupan rupa-rupa tantangan dina hirup jeung dina ngambah sagala ujian jeung kasusah pikeun babakti ka lemah cai jeung bangsa Indonesia[4].
3.kalapa bisa jadi dimana waé, anu ngabuktikeun gedéna upaya dina nyaluyukeun diri jeung masarakat dimana manéhna hirup jeung dina kaayaan naon waé[4].
4.kalapa tumuwuhna lempeng ka luhur jeung mangrupa salasahiji tatangkalan anu pangluhurna di Indonesia[4].Jadi lambang éta ngandung harti yén unggal pramuka miboga cita-cita anu luhur jeung lurus, nya éta mulya jeung jujur ogé tetep panceg dina galur[4].
5.Akar kalapa mah kuat jeung pageuh dina jero taneuh[4]. Jadi lambang éta ngandung harti tékad jeung kayakinan unggal pramuka anu nyekel pageuh kana dadasar jeung landasan-landasan anu hadé, bener, kuat jeung nyata nya éta tékad jeung kayakinan anu dipaké ku manéhna jang nguatkeun diri pikeun ngahontal cita-citana[4].
6.Kalapa nya éta tangkal anu serba guna ti mimiti akar nepi ka pucukna[4]. Jadi lambang éta miboga harti unggal pramuka nya éta manusa anu boga guna, jeung babakti pikeun kapentingan lemah cai, bangsa jeung nagara Indonesia sarta umat manusa[4].
Pamakèan Lambang[édit | sunting sumber]
Lambang gerakan pramuka bisa dipakè dina panji, bandèra, papan ngaran kwartir jeung satuan, tanda pengenal administrasi gerakan pramuka[4].Pamakèan èta maksudna salaku alat atikan jang nalingakeun jeung ngaronjatkeun kagiatan gerakan pramuka luyu jeung kiasan anu aya dina lambang pramuka èta[4].
Tingkatan Pramuka[édit | sunting sumber]
Pramuka Siaga[édit | sunting sumber]
Pramuka Siaga nya éta Golongan Pramuka anu umurna 7 nepi ka 10 taun[5]. Ari kelompok gedé dina siaga disebut Perindukan[5]. Perindukan téh eusina 24 urang Pramuka Siaga[5].Perindukan dibagi jadi satuan leutik anu disebut Barung[5]. Dina sabarung aya 6 urang Pramuka Siaga[5]. Ngawangun Barung anu dilaksanakeun ku para Pramuka Siaga nu dibantuan ku Pembina jeung Pembantu Pembina Pramuka Siaga[5]. Di unggal Barung maké ngaran warna, contona: Barung Beureum, Barung Bodas, Barung Héjo, jeung réa-réa deui[5]. Satuluyna jang unggal Barung dibéré tanda ku bandéra luyu jeung ngaran Barungna[5].Kapamingpinan dina Barung Siaga luyu jeung Kaputusan Kwartir Nasional gerakan Pramuka Nomor 231 TAHUN 2007 ngeunaan penyelenggaraan gugus depan Pramuka dipingpin ku saurang Pembina Siaga anu yuswana minimal 21 taun, dibantuan ku tilu urang Pembantu pembina Siaga anu yuswana minimal 16 taun[5].
Kode Kehormatan Pramuka Siaga[édit | sunting sumber]
Kode kehormatan di tingkat Pramuka Siaga nya éta Dwi Satya dina wangun jangji jeung wangun moralna dina Dwi Dharma[5]
- Dwi Satya[5]
Demi kehormatanku aku berjanji akan bersungguh-sungguh[5]
- (1)Menjalankan kewajibanku terhadap Tuhan dan Negara Republik Indonesia.[5]
- (2)Setiap hari berbuat kebaikan[5]
- Dwi Dharma
Rupa-Rupa Tanda Kecakapan Pramuka Siaga[édit | sunting sumber]
Aya tilu rupa tingkatan Pramuka Siaga nya éta Siaga Mula, Siaga Bantu, jeung Siaga Tata[5].Jang Pramuka Siaga aya tilu rupa Upacara nya éta Upacara pembukaan Latihan, upacara penutupan Latihan jeung Upacara Pelantikan[5].
Kalengkepan Pramuka Siaga[édit | sunting sumber]
Anapon kalengkepan Pramuka Siaga nya éta topi barét warna coklat, tanda topi anu mangrupa tunas kelapa warna konéng ari dadasarna warna héjo daun wangunna jang awéwé mah buleud tapi ari jang lalaki mah wangunna segi panjang[5].Tanda pelantikanana nya éta tunas kelapa anu warnana konéng emas anu warna dasarna coklat kolot anu dipasangkeun di dada beulah kénca[5]. Setangan Leher jang lalaki nya éta segitilu anu warnana beureum bodas, bahanna tina kaén anu ngabutuhkeun cingcin supaya leuwih rapih dipasangkeun dihandapeun kerah baju biasa disebut kacu, Ari jang awéwé maké pita anu legana 3,5 cm panjangna 40cm pamakéanana pita disimpul matikeun[5].Baju, Calana jeung erokna warnana sarua coklat ngora kaluhuranana jeung coklat kolot jang kahandapanana[5].Sapatu jeung kaos kaki warnana coklat atawa hideung[5].Tanda Barung dipasangkeun dileungeun baju beulah kénca, ari lokasi dipasangkeun dina leungeun baju beulah katuhu[5]. Tanda pangkat Siaga Bantu nya éta gambar mancung hulu anu warnana bodas tapi dasarna héjo, Lamun tanda pangakat Siaga Tata nya éta dua tanda anu sarua jeung tanda siaga bantu anu dipasangkeun di leungeun beulah kénca[5].
Pramuka Penggalang[édit | sunting sumber]
Pramuka Penggalang nya éta Golongan Pramuka nu yuswana 12-15 taun. Satuluyna kelompok gedé dina Penggalang disebut pasukan Penggalang. Dina pasukan Penggalang aya kelompok-kelompok leutik anu disebut regu Penggalang nu diwangun ku 6 - 8 urang. Ngaran-ngaran regu dicokot tina ngaran sato jeung kekembangan. Ngaran sato jang regu putra, ari ngaran kekembangan jang ngaran regu putri.
Kode Kehormatan Pramuka Penggalang[édit | sunting sumber]
Wangun kode kehormatan Pramuka Penggalang nya éta janji anu ngabungkeuleuk dina Tri Satya jeung Dasa Dharma.
- Tri Satya
Demi Kehormatanku aku berjanji akan bersungguh-sungguh:
- 1. Menjalankan Kewajibanku terhadap Tuhan Yang Maha Esa, Negara Kesatuan republik Indonesia dan mengamalkan Pancasila[5]
- 2. Menolong sesama hidup dan mempersiapkan diri membangun masyarakat[5]
- 3. Menepati Dasa Dharma[5].
- Dasa Dharma
Pramuka itu:
- 1. Takwa kepada Tuhan Yang Maha Esa[5]
- 2. Cinta alam dan kasih sayang sesama manusia[5]
- 3. Patriot yang sopan dan ksatria[5]
- 4. Patuh dan suka bermusyawarah[5]
- 5. Rela menolong dan tabah[5]
- 6. Rajin, terampil dan gembira[5]
- 7. Hemat, cermat dan bersahaja[5]
- 8. Disiplin, berani dan setia[5]
- 9. Bertanggungjawab dan dapat dipercaya[5]
- 10. Suci dalam pikiran, perkataan dan perbuatan[5]
Lawungan Pramuka Penggalang[édit | sunting sumber]
Jambore[édit | sunting sumber]
Lawungan Pramuka Penggalang anu dibéré ngaran Jambore dilaksanakeun di tingkat nasional[5]. Tapi bisa ogé diayakeun di tingkat Daerah, Cabang atawa Ranting[5]. Saméméh ngayakeun kagiatan Jambore, perlu ayana rarancang atawa tatahar, pengorganisasian jeung pelaksanaan sacara kompréhénsif[5].
Lomba Tingkat[édit | sunting sumber]
Lomba tingkat (LT) nya éta gelanggang Penggalang Putera jeung Penggalang Puteri boh sacara beregu atawa perorangan [5]. Nomor lomba ngeunaan kasingeran jeung kaparigelan[5]. Tujuan perlombaan éta nya éta nguji kamampuh penggalang[5]. Anapon rupa-rupa LT nya éta LT1 anu diayakeun ku gugus depan, LTII anu diayakeun ku Kortan/kwartir ranting, LTIII diayakeun ku Kwartir cabang, LT IV diayakeun ku kwartir Daerah jeung anu pamungkas nya éta LT V anu diayakeun ku Kwartir Nasional[5].Conto kagiatan LT dumasar kana aspék kamampuh nya éta kaparigelan jeung kasingeran[5]. Kaparigelan anu dilombakeun nya éta lomba Peta pita, Peta perjalanan, Semaphore, Morse, kémah, pioneering dasar, Panorama, Sandi, jeung Lomba Masak[5].Ari dina aspék kasingeran nya éta lomba mendaki tangga,mendaki jeung turun tebing,Sambung tali, meniti kayu bulat.Lian ti dua aspék anu geus disebutkeun tadi aya ogé aspék perlombaan séjén kayaning aspék kasenian atawa olahraga, kaagamaan, jeung kamasarakatan[5].
Tanda Kecakapan Umum[édit | sunting sumber]
Aya tilu tingkatan Tanda Kecakapan Umum jang Penggalang teh nyaeta Ramu, Rakit jeung Terap
Tanda Kecakapan Khusus[édit | sunting sumber]
Tanda Kecakapan Khusus jang Penggalang aya tilu tingkatan nyaeta Purwa, Madya jeung Utama
Pramuka Penegak[édit | sunting sumber]
Ambalan nya éta kelompok gedé dina pramuka penegak[5]. Ngaran Ambalan biasanya nyokot tina ngaran sababaraha pahlawan, contona:Ambalan Bung Karno, Ambalan Diponegoro, jrrd[5].Dina Ambalan aya organisasi anu ngawadahan aspirasi penegak anu dingaranan DA(Dewan Ambalan)[5]. Cara kerja dewan ieu nya éta nyieun kaputusan sacara musyawarah mufakat[5].Dina Ambalan penegak aya pembina[5]. Pembina mangrupa dulur kolot Ambalan Penegak anu kudu dihargaan jeung diajénan[5].Golongan usia pramuka anu kagolong kana Penegak nya éta 16-20 taun[5].Dina hiji Ambalan aya sababaraha kelompok leutik anu disebut Sangga[5]. Sangga dipingpin ku saurang pamingpin anu dibantuan ku wawakilna[5]. Ngaran-ngaran Sangga dina Pramuka Penegak biasana nyokot tina tahapan kamerdikaan Indonesia, nya éta:
- 1. Sangga perintis[5]
- 2. Sangga Penegas[5]
- 3. Sangga Pendobrak[5]
- 4. Sangga Pencoba[5]
- 5. Sangga Pelaksana[5]
Tapi salian ti eta, ngaran sangga bisa oge nyokot tina ngaran sato, kembang, tokoh wayang atawa nu paling sederhana ngaeta ku nomer, jiga Sangga 1 Sangga 2 jrrd. Kode kehormatan Pramuka Penegak sarua jeung kode kehormatan penegak Penggalang nya éta Tri satya jeung Dasa Dharma[5].
Lawungan Pramuka penegak[édit | sunting sumber]
- 1.PW (Perkémahan Wirakarya)[5]
PW nya éta lawungan Pramuka anu diayakeun ku penegak jeung pandéga ti rupa-rupa satuan (Ambalan dan satuan Karya)[5]. Kagiatan ieu ngahijikeun diri sarta ngawangun masarakat anu luyu jeung jangji Tri Satya[5].
- 2.Raimuna [5]
Raimuna nya éta perkémahan pikeun ngabina jiwa Pramuka Penegak/ Pandéga anu miboga sifat kréatif jeung produktif anu ngawengku unsur edukatif (atikan) ngaliwatan sababaraha kagiatan kawas ieu dihandap:
-
- 3.Musppanitra[5]
Musppanitra nya éta dialog musawarah penegak/pandéga putera jeung puteri anu ngabahas masalah-masalah organisasi, kagiatan, program gawé, anggaran jeung sajabana[5]. Aya sababaraha tingkatan ngayakeun Musppanitra nya éta Musppanitra Nasional, Musppanitra Daérah, jeung Musppanitra Cabang[5].
- 4. Pesta Karya
Pesta Karya nya éta lawungan spésifik(husus) anu dihadiran ku Penegak/ pandéga anggota Saka (Satuan Karya)[5].Anapon rupa-rupa Pésta Karya nya éta Pésta Karya Taruna Bumi, Pésta Karya Bhayangkara, Pésta Karya Bahari jeung Pésta Karya Dirgantara[5].
Tingkatan Pramuka Penegak[édit | sunting sumber]
- a.Penegak Bantara[5]
Syarat asup jadi Penegak Bantara, nya éta:
syarat asup jadi Penegak Laksana, nya éta:
Lagu Hymne Pramuka[édit | sunting sumber]
Kami pramuka Indonesia[6]
manusia Pancasila[6]
Satyaku ku Dharmakan[6]
Dharmaku ku Baktikan[6]
Agar Jaya Indonesia[6]
Indonesia Tanah Airku[6]
Kami jadi Pandumu[6]
Sandi Rusiah di Pramuka[édit | sunting sumber]
Nalika taun 1823 di Amerika kapanggih Morse[5]. Nu manggihan Morse téh nya éta Samuel F.B Morse[5]. Hurup ieu dipaké salaku alat komunikasi anu sifatna rusiah[5].
Semaphore nya éta alat komunikasi dua arah anu wangunna dua bandéra, unggal bandérana aya gagangan[5].Warna anu sering dipaké jadi warna bandéra nya éta warna beureum atawa konéng[5].
- Rupa-Rupa Sandi
Sandi mangrupa kode rusiah[5]. Kode ieu bisa dipikanyaho ku jalma anu wanoh kana ieu sandi[5].Dina pramuka aya sababaraha rupa sandi diantarana nya éta:Sandi Angka, Sandi A-N, Sandi A-Z,Sandi Rumput, jeung Sandi Udang[5].
Referensi[édit | sunting sumber]
- ↑ Pramuka(diakses 2 Desember 2011)
- ↑ a b Pramuka (diakses 2 Desember 2011)
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au Sejarah Awal Mula Pramuka di Dunia(Diakses 9 November 2011)
- ↑ a b c d e f g h i j k l m n o p Lambang Gerakan Pramuka(diakses 9 november 2011)
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au av aw ax ay az ba bb bc bd be bf bg bh bi bj bk bl bm bn bo bp bq br bs bt bu bv bw bx by bz ca cb cc cd ce cf cg ch ci cj ck [Riyanto, lukys.dkk.[s.a] PEGANGAN LENGKAP GERAKAN PRAMUKA. Surabaya: Terbit Terang]
- ↑ a b c d e f g Lagu Hymne Pramuka ](diakses 2 Desember 2011)


text:
Ku Darpan Ariawinangun
Jeung saenyana lurah hasil nyundutan urang lembur. Poè èta Mang Ursin ninggalkeun heula paculeun. Ki Sarja mèrènan heula anyameun. Kang Sabri nutup heula warung. Mang Sarip ngahaja teu ngurilingkeun dagangan. Mèh kabèh lalaki urang lembur ngabring rèk ngadongdon kantor kacamatan. Mapay-mapay totoang siga keur ngajajapkeun pangantèn, jiga nu rèk seserahan.
Pucuk ti girangna mah: listrik!
Dèsa Karangsaga kaliwat teu kabagèan listrik. Padahal lembur bèh girang jeung hilireunana mah geus raang. Nu jadi ambek urang lembur, naha atuh ukur kabelna wungkul nu ngaliwat ka luhureun dèsa tèh.
“Piraku urang teu ngarasa diteungteuinganan?” ceuk Lurah, “Lain kuring kurang usaha, inget! Tapi camat anyar jiga sentimèn ka dèsa urang!” pokna deui basa rapat LKMD. “Mèmèh nepi ka dèsa hilir gè, kuduna mah kapan ka urang heula. Camat anyar jeung oknum PLN jiga ada main!”
Lurah awong-awongan. Jeung enyana, urang Karangsaga kakoèt ambekna.
Bari abring-abringan maranèhna padungdengan.
“Kumaha engkè pokpokanana ka Camat?” ceuk salahsaurang.
“Mènta kaadilan wè kituh!”
“Urang sebut, Camat teu gableg cedo!”
“Ah, kasar teuing ari kitu mah.”
“Har, naha urang ayeuna rèk popoyongkodan kitu?”
“Ari rèk kitu mah ku saurang gè mahi!”
Sarèrèa unggut-unggutan nyaluyuan.
“Maksud tèh sing wajar wè.”
“Nu wajar-wajar mah kapan enggeus ku Lurah. Urang mah kapan rèk ngalakonan nu teu wajarna.”
Sarèrèa unggut-unggutan deui.
“Moal kumaha onam kitu lamun Camat ambek?”
“Nya urang pagedè-gedè ambek wè atuh!”
Sarèrèa leuwih rosa unggut-unggutanana.


text:
Nike Ardila
Radén Nike Ratnadilla atawa anu biasa dipikawanoh minangka Nike Ardilla (27 Désémber 1975 - 19 Maret 1995) nyaéta saurang penyanyi rock ti Bandung, Jawa Kulon Indonésia.[1] Manéhna maot alatan kacilakaan mobil di Bandung dina umur 19 dina popularitas nu keur naék, tapi nepi ka ayeuna ngaranna tetep kaceluk di Indonésia.[1] Manéhna dipikawanoh minangka "Legenda Ngora".[1] Nepi ka ayeuna, Nike Ardilla nyaéta musisi, penyanyi, béntang film, sarta modél pang suksésna dina sajarah industri di Indonésia.[1]
Penyanyi Pop nu Populér[édit | sunting sumber]
Penyanyi pop Nike Ardilla nyaéta salah sahiji seniman anu populér kahiji di Indonésia nu gelar selebritina bisa dilarapkeun.[2] Manéhna saurang pamaén nu dipoles di panggung sarta ngamekarkeun karir nu luhur minangka artis dina sinétron melodrama romantis.[2] Kahirupan pribadina ngeusian lajur koran sarta majalah gosip nu populér.[2] Manéhna nyaéta saurang rumaja kasebut soméah.[2] Salah sahiji hits mimitina Honky Tonk Woman, lagu anu dijieun ku Mick Jagger.[2] Nike ogé nyaéta saurang pengagum Madonna sarta Marilyn Monroe.[2]
Karir[édit | sunting sumber]
Nike Ardilla nyaéta saurang superstar, profilna aya dina majalah anu teu kaitung deui jumlahna.[2] Albeum "Bintang Kehidupan" mecenghul dina musim semi [[[1990]], sarta judul tembangna nyaéta Instan Smash, balap ka posisi nu pangluhurna.[2] Albeum éta sorangan asup tangga lagu di nomer hiji sarta kajual leuwih ti 500.000 kopi saprak dirilis dina minggu kahiji, nyieun rékor anyar pikeun saurang artis awéwé.[2] Sataun sanggeus dirilis, Albeum Bintang Kehidupan geus ngajual leuwih ti dua juta eksemplar.[2] Kalayan 30 juta albeum kajual di sakumna dunya sarta acara-acara bergengsi jadi hiji-hijina artis di handapeun umur 15 anu ngajual albeum leuwih ti 2 juta kopi anu kungsi di Indonésia.[2] Leuwih ti artis solo séjénna, Nike Ardilla nyaéta kakuatan balikna Rock pop rumaja di ahir '80-an.[2] Nike Ardilla henteu ukur jadi saurang bentang.[2] Manehna geus loba ngajual tulisan-tulsanna, Nike oge jadi puseur modél anu dituturkeun ku rumaja saumurna.[2] Sabot albeum debut nu dijudulan ku Nike "Seberkas Sinar" dirilis dina pertengahan 1989, asup tangga lagu di nomer hiji sarta tetep hits dina waktu sapuluh minggu.[2] Sanggeus lead single mana-mana mereda, albeum éta terus muter ti hits: Nomer hiji tunggal "Seberkas Sinar", balada Top 10 "Cinta Pertama", sarta Top 5 "Lagu Asmara".[2] Dina ahir 1989 Seberkas Sinar geus kajual sajuta kopi, sarta nuluykeun pikeun ngajual tilu juta leuwih alus di luhur éta.[2] Kasuksésanna micu lambak Lady Rocker ngora anu kaasup Anggun C Sasmi, Poppy Mercury, Inka Christie, sarta Mayang Sari.[2] Sanggeus kitu loba albeum nu dirilis kawas: Nyalakan Api 1991, 1992 Matahari ku, Biarkan Aku Mengalah 1993, Bairkan Cintamu berlalu 1994, Sandiwara Cinta 1995, jsb.


text:
Rékayasa géotéhnik
Rékayasa géotéhnik nyaeta cabang rékayasa sipil nu museurkeun kana rékayasa paripolah material taneuh. Rékayasa géotéknik kaasup panalungtikan kaayaan sahandapeun taneuh jeung materialna; taksiran resiko kaayaan lokasi; rancangan wangunan jeung struktur pondasi; sarta nitenan lokasi kalayan maneuh, ogé rarancang jeung konstruksi pondasi.
Sacara husus, proyék rékayasa géotéhnik dimimitian ku panalungtikan lokasi ngeunaan taneuh jeung batuan dasar sarta sahandapeun tempat di ditalungtik keur nangtukeun sifat téhnikna kaasup kumaha pakaitna jeung, dina atawa di jéro konstruksi nu diusulkeun. Panalungtikan lokasi diperlukeun sangkan ngarti kana daerah di atawa dina hal naon rékayasa bakal dipake. Panalungtikan oge kaasup taksiran resiko keur manusa, banda jeung lingkungan tina bencana alam saperti lini, longsor, amblesan, likuifaksi taneuh, aliran ruruntuhan jeung ragragna batu.
Satérusna, ahli géotéhnik nangtukeun tur ngarancang tipé fondasi, pagawéan nu pakait jeung taneuh, jeung/atawa ubin dasar nu diperlukeun ke nahan wangunan nu bakal dijieun. Fondasi dirancang jeung diwangun keur rupa-rupa ukuran struktur saperti wangunan jangkung, sasak, wangunan bisnis sedeng nepi ka gede, sarta struktur leutik numana dumasar kana rarancang-kode kaayaan taneuh teu mungkin diwangun.
Fondasi nu dijieun keur wangunan saluhureun taneuh kabagi dua jenis nyaeta fondasi déet jeung fondasi jero. Wangunan panahan nyaeta dam urugan taneuh sarta tembok panahan. Pagawean nu pakait jeung taneuh nyaeta tanggul patali marga, torowongan, dikes, tanggul, saluran cai, tempat panampungan cai, paragi nyimpen limbah nu bahaya jeung paragi miceun runtah nu diurug.
Rékayasa géotéhnik oge pakait jeung rékayasa basisir jeung rékayasa laut. Rékayasa laut ngawengku oge rarancang jeung konstruksi darmaga, marina, jeung jeti. Rékayasa laut ngawengku fondasi jeung sistim pamaku keur wangunan leupas pantai saperti anjungan minyak.
Widang rékayasa géotéhnik jeung géologi rékayasa ngarupakeun dua widang nu pakait raket nu dina sababaraha tumpang tindih. Sanajan kitu, widang rékayasa géotéhnik nyaeta widang husus tina rékayasa, sedengkeun widang géologi rékayasa nyaeta widang husus tina géologi.
Daptar eusi
Sajarah[édit | sunting sumber]
Karl Terzaghi (1883 - 1963) ilahar diaku salaku bapak mekanika taneuh modern jeung rékayasa géotéhnik.[1]
Mekanika taneuh[édit | sunting sumber]
Dina rékayasa géotéhnik, taneuh dianggap mibanda tilu-fase material nyaeta diwangun ku: batu atawa partikel mineral, cai jeung hawa. Rongga dina taneuh, nyaeta rohangan antara partikel mineral dieusi ku hawa jeung cai.
Sifat rékayasa taneuh disababkeun ku opat faktor utama: ukuran lobana partikel mineral, tipe partikel mineral, sebaran ukuran butirna jeung jumlah relatif mineral, ayana hawa jeung cai dina matriks taneuh. Partikel lembut (lembut) nyaeta partikel nu diameterna kurang ti 0.075 mm.
Sifat taneuh[édit | sunting sumber]
Di handap ieu, sifat taneuh nu dipake ku ahli géotéhnik dina analisa kaayaan lokasi, rarancang pagawean nu pakait jeung taneuh, struktur panahan jeung fondasi.
- Unit Weight
- Total unit weight: Beurat kumulatif partikel padet, cai jeung hawa dina material per satuan eusi. Catetan yen fase hawa dianggap teu mibanda beurat.
- Dry unit weight: Beurat partikel padet dina taneuh per satuan eusi.
- Saturated unit weight: Beurat taneuh lamun sakabeh rongga dieusi ku cai, taya hawa per satuan eusi. Catetan, kajadian ieu dianggap di sahandapeun beungeut cai taneuh.
- Porosity
- Babandingan volumen rongga (dieusi ku hawa jeung/atawa cai) dina taneung jeung sakabeh volume taneuh, digambarkeun dina persentase. Porosity 0% hartina tanya hawa atawa cai dina taneuh.
- void ratio nyaeta babandingan volume rongga kana volume partikel padet dina jero taneuh. Sacara matematika void ratio pakait jeung porositas tur ilahar nu dipake dina rumus géotéhnik tinimbang porositas.
- Permeability
- Ukuran kamampuh cai keur ngalir ngaliwatan taneuh, ditembongkeun dina satuan kecepatan.
- Consolidation
- Sacara kecap benda, tetapan taneuh samemeh dibere kaayaan dibere beban; taneuh bisa underconsolidated, normally consolidated atawa over-consolidated.
- Salaku kecep gawe, proses nu mana cai ngadorong kaluar matrik taneuh ku sabab ayana ebeban, nyababkeun taneuh robah, atawa ngurangan eusina, dumasar kana waktu.
- Shear strength
- Gedena tekanan shear taneuh nu mampuh nahan tanpa tiguling.
- Atterberg Limits
- Liquid limit, plastic limit, jeung shrinkage limit, pakait jeung plasticity taneuh. Dipake keur naksir sifat rékayasa sejen dina taneuh jeung soil classification.
Panalungtikan géotehnik[édit | sunting sumber]
Ahli géotehnik ngayakeun panalungtikan géotehnik keur ngumpulkeun informasi ngeunaan sifat fisik taneuh jeung batu (tur kadangkala nyokot conto taneuh) hiji lokasi keur nyieun rarancang pagawean nu pakait jeung taneuh sarta fondasi keur hiji wangunan sarta keur menerkeun kaayaan nu disangka bakal robah dina pagawean nu pakait jeung taneuh tur wangunan nu disababkeun ku kaayaan sahandapeun taneuh. Panalungtikan géotehnik oge ngawengku eksplorasi saluheureun taneuh jeung sahandapeun taneuh hiji lokasi. Kadangkala, métoda géofisika dipake keur ngumpulkeun data hiji lokasi. Eksplorasi sahandapeun taneuh kaasup oge nyokot conto taneuh jeung uji laboratorium conto taneuh nu dicokot.
Eksplorasi luhur taneuh kaasup pemetaan géologi, metoda géofisika jeung fotogrametri, atawa bisa ogé nu sederhana saperti ahli géotéhnik leumpang ngurulingan lokasi keur nalungtik kaayaan fisik eta tempat.
Keur meunang informasi ngeunaan kondisi taneuh sahandapeun di lokasi nu bakal diwangun, merlukeun metoda eksplorasi sahandapeun taneuh. Metoda panalungtikan sahandapeun taneuh nyaeta nangtukeun sampel jeung sifat fisik taneuh tur batu, kaasup metoda tes pits, trenching (utamana keur tempat-tempat sesar jeung bidang gelincir), pemboran, jeung cone penetration test (CPT).
Tempo ogé[édit | sunting sumber]
- Rékayasa sipil
- Deep Foundations Institute
- Effective stress
- Géologi
- Landfill
- Land reclamation
- List of publications in geotechnical engineering
- Soil physics
- Soil science
- Mechanically stabilized earth
- Karl von Terzaghi
Tumbu kaluar[édit | sunting sumber]
Catetan[édit | sunting sumber]
- ↑ Soil Mechanics, Lambe,T.William and Whitman,Robert V., Massachusetts Institute of Technology, John Wiley & Sons., 1969.


text:
Cisaga, Ciamis
Cisaga nyaéta hiji kacamatan di Kabupatén Ciamis, Propinsi Jawa Barat, Indonésia.
Daptar eusi
Wates Wilayah[édit | sunting sumber]
Geografis[édit | sunting sumber]
Cisaga mangrupakeun hiji wilayah nu kaasup ka daerah pagunungan. Leuweung, pakebonan, perkebunan, pasawahan mangrupakeun tatar geografis umum wilayah Cisaga. PTPN VIII Batulawang miboga lahan kebon karet tur kakao. Kahutanan Pemangkuan Banjar miboga leuweung jati nu mangrupa hutan produksi. Salian ti pakebonan jeung leuweung jati, Cisaga miboga salah sahiji sentra beas Kabupaten Ciamis, nyaeta pasawahan Rawa Onom atawa Pulo Majeti. Pasawahan Rawa Onom mangrupa sentra beas Kabupaten Ciamis saentas pasawahan Lakbok. Lian ti kitu, di Kacamatan Cisaga ngalur sababaraha walungan nu kawilang gede, diantarana Citanduy, Cijolang, Cimuntur, Cihonje. Walungan-walungan nu kawilang baradag ngalur di sabagian tempat di wilayah Cisaga.
Administratif[édit | sunting sumber]
Transportasi[édit | sunting sumber]
Cisaga mangrupakeun hiji kacamatan di galur kidul Pulo Jawa. Ngawates jeung Kota Banjar ti belah kidul-wetan, ngawates langsung jeung Jawa Tengah ti beulah wetan. Cisaga diliwatan jalan nagara antara puseur Kabupaten Ciamis jeung Banjar nu saterusna ka Jawa Tengah. Ka beulah kaler ngawates jeung Kacamatan Rancah tur dihubungkeun ku jalan propinsi Cisaga-Rancah nu tuluyanna ka Kabupaten Kuningan atawa ngaler-ngulon ka daerah Rajadesa.


text:
Mike Dirnt
Mike Dirnt anu ngaran aslina Michael Ryan Pritchard nya éta bassis grup musik Green Day[1][2]. Mike lahir di Kalifornia, Amerika tanggal 4 Méi 1972, Indungna Mike nya éta pecandu Heroin[1]. Mike pernah diadopsi ku Pasangan séjén nalika masih orok kénéh, tapi nalika umur Mike 7 taun, Kolot angkatna cerai[1]. Mike hirup jeung Bapa angkatna, tapi teu lila dibalikkeun deui ka Indung aslina lantaran ayana konflik[1]. Sabab hirup dina garis kamiskinan, Myla, adina nu awéwé kabur ti Imah nalika umurna karak 13 taun[1]. Nalika Mike kelas 4 atawa 5, Indungna kaluar unggal peuting, isukna balik deui ka Imah téh geus mawa lalaki anu jadi Bapa téréna[1]. Mike can kungsi panggih jeung éta lalaki, najan salila mangtaun-taun Mike tara ngarasa cocog jeung Bapana, tapi sabada Indungna indit teuing kamana nalika Mike SMA, Mike jadi deukeut pisan ka Bapa téréna, tapi Bapa téréna ieu maot nalika Mike umr 17 taun[1][2]. Éksprési kakeuheul Mike ka Indungna kungsi dikedalkeun ngaliwatan ieu kalimah:
Dirnt papanggih jeung Billie Joe Armstrong taun 1982 di Kantin Sakolana, sababaraha bulan saacan Bapana Billie maot alatan kanker, Mike jeung Billie ngabentuk grup musik Sweet Children taun 1987 anu terus diganti jadi Green Day. Mike biasana maké bass tipe G-3 anu rusak nalika konsér album Nimrod[2]. Billie mangmeulikeun bass anyar 69 Fender Precision, Mike terus nanya ka pihak Fender pikeun mangnyieunkeun bass husus keur manéhna anu ahirna muncul P-Bass nu nepi ka ayeuna sok dipaké[2].


text:
Wangenan Karawitan
Karawitan
numutkeun ahli karawitan saperti Raden Mahyar Angga Kusumah Dinata
jeung Atik S,S.Karawitan
, numutkeun anjeuna karawitan asalna tina kecap Ra jeung Wit ; Ra
nya éta cahya panon poé (seni), Wit
nya éta pangaweruh. Numutkeun Bapa Atik S,S.Kar
, ra
jeung wit
disawang tina paham animisme
jeung dinamisme
ra nya éta ngahormat atawa munjung jeung wit nya éta karuhun. Wangenan Karawitan sacara lega nya éta seni musik
nu ngagunakeun bahanna nya éta sora.
Sedengkeun sacara husus nya éta seni sora daérah nu miboga laras pélog
jeung saléndro
.
Aya ogé seni karawitan nya éta seni sora manusa jeung atawa sora waditra anu saluyu jeung tradisi
Umpama numutkeun Enslikopedi sacara umum karawitan sarua jeng musik atawa seni sora


text:
Seni tradisi merupakan salah satu unsur kebudayaan yang diwariskan oleh generasi dahulu kepada generasi selanjutnya secara turun temurun. Pewarisan tersebut menjadikan seni tradisi sebagai identitas dari suatu masyarakat dimana seni tersebut hidup.
Sim kuring langkung tipayun,seja manjatkeun puja sinareng puji, ka gusti num aha suci, maha welas asih, wireh dina danguek ieu, mantena atos maparin kaanugrahan urang anu sami-sami hadir ditempat anu mulya ieu, mangrupi mangpirang-pirang nikmat anu tampawangenan, urang sadayana tiasa ruing mungpulung paamprok jonghok, patepang raray, dina suasana silaturahmi tur aya dina kaayaan sehat walafiat, ibu-ibu bapa-bapa anu dimulyakeun kualloh, mangga urang dikawitan ku maos bismillah...
NARASI
Nun gusti sembaheun abdi-abdi sadaya. Teu kendat-kendat abdi sadaya nyembahkeun, puji sinareng syukur ka pangeran gusti allohu robbul a’lamin.
Rehing ginanjar ni’mat nu teu kendat-kendat natrat manjang ti wiwit kun fayakun agung, dumugi kawangkid ieu anu sesah ngawincikna kinasihan gusti ka sugrining anu gumelip.
Saesining jagat lahir kalih jagat batin, ku jajaran kitu, dinten ieu abdi-abdi sadaya masih tiasa nyakseni kanan kajembaran gusti.
Ibu cipanon abdi cipanon ku karumaosan cipanon karisi ati
hate geusan ngedalkeun rasa syukur ka hadirat illahi robbi anu maparin jodo ka mustikaning ati.
Bral anaking miang laki rabi jajap ku du’a.
Sing waluya awet jodo, sing sugih kuasih illahi robbi.
Sing beunghar kuharta, sing jegud ku elmu, sing alus mulus turunan, sing sabilulungan jeung dulur, sing hade ka caroge, sing heman kabaraya, sing galimet jeung kuring leutik, sing hormat ka purwa kalih pamedaling diri, sing gumati kapapagon illahi, ulah tinggaleun ibadah……
Bral………anaking miang laki rabi tur janik dunya aherat.


text:
Cika-cika
Cika-Cika nya éta ngaran sato sagedé béas anu bisa hiber, ari hiberna ti peuting bari ngaluarkeun cahya ketap-ketip [1]. cika-cika nu bikangna disebut kunang-kunang [1]. Kunang-Kunang nya éta cicika atawa Cika Cika bikangna[1]. kunang-kunang henteu ketap-ketip siga cika-cika jaluna, tapi mineung ngabaranyay waktu hiber[1].
Cahya cika-cika pohara jiga jenis-jenis cahya séjén, iwal ti cahya éta dihasilkeun tanpa panas [2]. Jenis cahya ieu dingaranan "luminescence"[2]. Dina cika-cika, cahya luminescence dihasilkeun ku hiji zat anu dingaranan "luciferin"[2]. Zat ieu ngahiji jeung oksigén pikeun ngahasilkeun cahya[2]. Tapi reaksi ieu moal lumangsung kajaba lamun aya zat séjén, nu dingaranan "luciferase"[2]. Luciferase téh minangka katalisator, nya éta zat éta mantuan lumangsungna reaksi kimia, tapi lain mangrupa bagian ti reaksi kimia éta[2]. Dina harti séjén, cika-cika miboga zat-zat luciferin sarta luciferase di jero awakna[2]. Zat luciferase nyieun zat luciferin bisa meuleum sarta ngahasilkeun cahaya[2].
Cahya cika-cika ieu bisa mantuan cika-cika pikeun néangan papasanganana.[2] Maksud séjén ti cahya cika-cika meureun nyaéta minangka bewara ka manuk-manuk anu néangan dahar peuting.[2] Ku kituna manuk-manuk éta bisa nyingkahan kunang-kunang.[2]
Para Ilmuwan masih ngarasa yén sabenerna maranéhanana henteu nyaho naha cahya-cahya ieu penting pikeun kunang-kunang, alatan pedaran nu disebatkeun éta kasampak teu penting.[2] Maranéhanana mikir yén cahya éta téh meureun mangrupa produk sampingan ti prosés kimia séjén anu lumangsung di jero awak cika-cika.[2]


text:
Dapur
Dapur atawa pawon nya éta rohangan imah nu di tukang, paranti mirun seuneu, masak, nyangu jsb. [1][2] Baheula mah dapur biasana mangrupa sorondoy atawa sosompang tina badan imah panggung. [2] Bagian-bagian dapur aya parako jeung hawuna, para seuneu sarupa lalangit pikeun neundeun hasil palawija nu digaringkeun. [2] Sacara tradisi rohangan dapur ngahiji jeung goah . [2] Nalika beurang supaya rohangan dapur caang dibéré tidak (hiji atawa opat kenténg dibuka supaya cahaya matapoé asup) atawa maké sababaraha kenténg kaca. [2] Dina kamekaranana, dapur biasa maké gandela eram kawat, atawa sarigsig keur tempat asup kaluar; aya ogé anu hateupna maké badak heuay. [2]
Jenis Dapur[édit | sunting sumber]
1.Dapur baseuh, jenis dapur ieu dipiboga ku sakabéh imah.[3]Ciri-ciri dapur baseuh diantarana;a) miboga rohangan anu leuwih lega jeung biasana aya di béh tukang, b) deukeut jeung sumber cai atawa tempat husus keur kukumbah, c) aya parabot masak jeung parabot dapur anu lengkep saperti kompor jeung parabot masak lianna, d) jenis dapur baseuh ieu fungsina keur tempat ngolah kadaharan, kukumbah, sarta proses masak, e) jenis dapur baseuh leuwih babari kotor jeung baseuh.[3]
2. Dapur garing,Teu sakabéh imah miboga jenis dapur garing.[3]Salian ngabutuhkeun rohangan tambahan, pikeun nyieun jenis dapur garing ogé diperlukeun biaya leuwih nalika nyieun désain jeung bentuk tina jenis dapur ieu.[3] Saenyana fungsi utama tina dapur garing ieu rada sarua jeung rohangan makan. [3]Ngan bédana, dina jenis dapur garing ieu aya parabot ringan lianna siga pamanas makanan atawa microwave, kompor induksi atawa parabot keur nyieun inuman.[3] Jenis dapur garing ieu lain keur tempat ngolah kadaharan atawa masak. [3]Jenis dapur gering ieu leuwih sering digunakeun keur tempat kumpulna sakabéh kulawarga.[3]
Rujukan[édit | sunting sumber]
- ↑ Taufik Hidayat, Rachmat Spk.2007. Peperenian Urang Sunda. Bandung:PT. Kiblat Buku Utama. Halaman 18
- ↑ a b c d e f Rosidi,Ajip. 2000. Ensiklopedi Sunda, Alam, Manusa, dan Budaya termasuk Budaya Cirebon dan Betawi. Jakarta:Pustaka Jaya. Halaman 178
- ↑ a b c d e f g h Jenis Dapur diakses tanggal 02 November 2011